Na mestu potpredsednika Privredne komore prvi put privrednik iz Niša\nPočetak/Društvo/Na mestu potpredsednika Privredne komore prvi put privrednik iz Niša\nMilovan Kocić, vlasnik firme Yumis, od sada će obavaljati funkcuju potpredsednika Privredne komore Srbije. Ovo je prvi put da među potpredsednicima, a samim tim i u upravnom odboru, bude privrednik iz Niša.\nGlas privrednika sa juga Srbije sada će se čuti mnogo češće i glasnije. Regionalna privredna komora nišavskog, pirotskog i topličkog upravnog okruga dobila je predstavnika u Privrednoj komori Srbije.\nCentralizovano tržište i nedostatak kadrova osnovni su problemi sa kojima se susreći privrednici iz ovog dela Srbije.\n„Centralna berza je u Beogradu i severno od Beograda i male kompanije teško dolaze do mogućnosti da pokažu kvalitet svojih proizvioda i tehnologija. Neophodno je da im se omogući da ravnopravnije učestvuju na tržištu dobijanja poslova.“, kaže Kocić.\nOn dodaje da će se zalagati za to da se mala i srednja preduzeća sa juga uključe u lance snabdevanja velikih sistema i kompanija, što do sada nije bio slučaj.\nProblem nedostatka stručnih kadrova najbolje će se rešiti uključivanjem Univerziteta, tačnije povezivanjem obrazovnih profila na fakultetima sa potrebama tržišta, dodaje on.\nOsim Kocića, visoku poziciju u Privrednoj komori Srbije imaće i Dragoljub Pešić, vlasnik firme „Lovopromet“, koji je postao član Finansijske komisije.\nRegionalna privredna komora RPK Yumis


Nova ovlašćenja policije u slučaju nasilja u porodici - SUP - Strukovno udruženje policije\nSvedoci smo sve većeg broja slučajeva porodičnog nasilja u Republici Srbiji. Razlozi zbog kojih dolazi do istog su različiti, a najčešće su to ekonomske i socijalne prilike u porodici, mada neretko se nasilju pribegava i zbog ličnih pobuda nasilnika. Takođe, način ispoljavanja nasilja u porodici je raznolik. Ono može da se ispoljava kroz psihičko maltretiranje, ekonomsko onemogućavanje uživanja žrtvinih prava, pa sve do fizičkog i seksualnog iživljavanja, koje se ponekad završi i tragično po žrtvu. Prema nezvaničnim informacijama, u 2016. godini je od nasilja u porodici život izgubilo 30 žena, a u poslednjih 10 godina, čak 327. Koliko god da u slučaju nasilja u porodici želimo da budemo objektivni i ispoštujemo načelo rodne ravnopravnosti, možemo slobodno reći da su žrtve ovog krivičnog dela najčešće žene. Nije zanemarljiva ni tamna brojka ovog kriminaliteta, gde su muškarci žrtve, nadasve, psihičkog nasilja, ali iz ličnih razloga ne žele da to prijave nadležnim institucijama. Govoreći o muškarcima žrtvama nasilja u porodici, ne možemo a da ne spomenemo pojavu do koje često dolazi posle dugogodišnje psihičke torture žene nad muškarcem, a to je da „žrtva postane nasilnik“, koja se najčešće završi smrću.\nOvim Zakonom policijski službenici su dobili nova ovlašćenja, posebno u delu koji se odnosi na izricanje „hitnih mera“ nasilniku (član 17 Zakona). Hitne mere koje mogu da se izreknu nasilniku od strane policijskog službenika koji je završio specijalizovanu obuku u cilju sprečavanja nasilja u porodici i pružanja zaštite žrtvama nasilja (u daljem tekstu nadležni policijski službenik), su: mera privremenog udaljenja učinioca iz stana i mera privremene zabrane učiniocu da kontaktira žrtvu nasilja i prilazi joj. Do sada bilo koju zaštitnu meru ili meru bezbednosti, pa i mere zaštita od nasilja prema Porodičnom zakonu, mogao je izreći samo sud u prekršajnom, krivičnom ili u nekom od parničnih postupaka. Sada je data mogućnosti i nadležnom policijskom službeniku, da nakon prikupljenih obaveštenja o događaju i nakon procene rizika neposredne opasnosti od nasilja u porodici, nasilniku izrekne jednu ili obe hitne mere kumulativno.\nPolicijski službenici su dužni da odmah obaveste nadležnog policijskog službenika o svakom nasilju u porodici ili neposrednoj opasnosti od njega, nezavisno od toga kako su za to saznali. Takođe, imaju pravo da sami ili na zahtev nadležnog policijskog službenika, dovedu mogućeg učinioca u nadležnu organizacionu jedinicu policije, rad vođenja postupka (član 14, stav 1 Zakona). Izraz „mogući učinilac“ je iz više razloga određen u zakonskim odredbama. S jedne strane, da se ispoštuje jedno od osnovnih krivičnoprocesnih načela, a to je prezumpcija nevinosti, a s druge, da bi se sprečila bila kakva mogućnost da do nasilja u porodici dođe, na osnovu procene rizika neposredne opasnosti od nasilja u porodici nadležnog policijskog službenika.\nU Zakonu o sprečavanju nasilja u porodici propisan je razlog dovođenja, a to je „radi vođenja postupka“, bez naznačenja o kakvom postupku je reč. Poznato je da su u pravnoj nauci poznati sledeći postupci: krivični, prekršajni, parnični i vanparnični. Tumačenjem se može zaključiti da je razlog dovođenja u nadležnu policijsku ispostavu „mogućeg učinioca“ i zbog procene rizika neposredne opasnosti od nasilja u porodici od strane nadležnog policijskog službenika. To znači da do nasilja još uvek nije ni došlo, pa je u cilju takve procene potrebno da se ipak propiše i mogućnost dovođenja i vođenja nekog postupka. Policijski službenici bi u slučaju dovođenja „mogućeg učinioca“, radnje dovođenja preduzimali prema članu 83, stav 1, tačka 6 – dovođenje bez pisanog naloga, ako je dovođenje ili privođenje određeno drugim zakonom. Od 1. juna 2017. godine se „drugim“ zakonom ima smatrati i Zakon o sprečavanju nasilja u porodici. U drugim slučajevima dovođenja bez pisanog naloga policijski službenici su dužni da poštuju sve ostale uslove navedene u članu 83 Zakona o policiji.\nBoban Pavlović, master kriminalista


Još jedna lažna uzbuna o bombi na Autobuskoj stanici u Prištini - Medija centar\nJoš jedna lažna uzbuna o bombi na Autobuskoj stanici u Prištini\nJutros je Policiji Kosova javljeno da se na Autobuskoj stanici u Prištini postavljena eksplozivna naprava. Poziv koji je došao od nepozanate osobe jutros u 8 i 30 je, ispostavio se samo lažna uzbuna, objavila je Koha.\nPolicija je, kako se navodi, odmah preduzela sve mere bezbednosti na tom podrucju i evakuisala građane, a istražitelji su započeli rad na rasvetljavanju svih okolnosti.\nSličan slučaj na istoj stanici dogodio se pre desetak dana, kada je jedan građanin pozvao policiju i izjavio da je na stanici ostavio eksplozivnu napravu.\n„Informaciju je obradila policija. Nakon uviđaja koje su izvršile nadležne jedinice nije pronađeno ništa sumnjivo. Policijske jedinice su se povukle sa tog područja, dok su istražitelji započeli rad na rasvetljavanju svih okolnosti u vezi sa ovim slučajem“, navodi se u saopštenju.


Predstavljen studijski program “Javne nabavke u upravi” – Fakultet za Upravu\nPredstavljen studijski program “Javne nabavke u upravi”\nPredstavljen novi master studij JAVNE NABAVKE U UPRAVI na Fakultetu za upravu – pridružene članice Univerziteta u Sarajevu\nU prostorijama Fakulteta za upravu Univerziteta u Sarajevu danas je predstavljen novi jednogodišnji master studij JAVNE NABAVKE U UPRAVI, koji će se realizirati od akademske 2018/2019. godine. Riječi podrške pokretanju novog master studija uputili su prof.dr Rifat Škrijelj, rektor Univerziteta u Sarajevu kao i Đenan Salčin, direktor Agencije za javne nabavke Bosne i Hercegovine.\nIdeja i projekat uvođenja novog smjera master studija na Fakultetu za upravu – pridružene članice Univerziteta u Sarajevu je osmišljen kao podrška procesima reforme javne uprave u cilju približavanja i pridruženja Bosne i Hercegovine Evropskoj uniji. Krucijalnu ulogu u tom pravcu, zasigurno će imati visokoobrazovan i stručan kadar iz oblasti javnih nabavki. Veliki interes i spremnost za pružanje podrške u realizaciji ovog master studija iskazale su vodeće međunarodne institucije kao što su Svjetska banka, Evropska banka za obnovu i razvoj, SIGMA, USAID, GIZ kao i Ured koordinatora za reformu javne uprave.\nProgram master studija iz oblasti javnih nabavki prvi je i jedini u Bosni i Hercegovini i namijenjen je studentima koji su u svojoj aktuelnoj i/ili budućoj orijentaciji zainteresirani za usvajanje i unapređenja znanja iz oblasti planiranja, pokretanja i vođenja postupka javnih nabavki, pravne zaštite i upravljanja ugovorima u postupcima javnih nabavki. Također, ovaj program je namijenjen i službenicima koji već rade na poslovima javnih nabavki u ugovornim organima kao i ponuđačima.\nOdbrana završnog magistarskog rada – kandidat Zerina Imamović\nOdbrana završnog magistarskog rada – kandidat Hanka Omanović\nPočetak nastave na Master studiju-smjer Javne nabavke u upravi


Mladost peva po 31. put | Pančevac\nMladost peva po 31. put\n28.10.2019 15:59·1 komentarPregleda: 33\nMladost peva – Uzdin 2019. , Omladinski festival rumunske zabavne muzike biće po 31. put održan 8. i 9. novembra.\nPripreme uzdinskih omladinaca za ovogodišnje izdanje festivala uveliko su u toku.\nNa sceni Doma kulture „Dojna” će tokom dve večeri trajanja festivala nastupiti učesnici u takmičarskom delu, koje će tokom prve večeri pratiti orkestar Aleksandra Dujina.\nPrve večeri festivala, 8. novembra, biće održano takmičnje na nacionalnom nivou.\nTakmičarski deo ovogodišnjeg festivala ocenjivaće žiri kojim predsedava kompozitor Aleksandar Dujin.\nNakon nastupa svih izvođača žiri će proglasiti pobednike u takmičarskim kategorijama: najuspešnija kompozicija, najbolji izvođač, najbolji tekst, najbolji debitant, a publika u sali će proglasiti svog pobednika.\nDrugo festivalsko veče, 9. novembra, biće internacionalnog karaktera. Nastupaju pobednici prve večeri, pobednici prethodnih festivala, kao i takmičari iz Rumunije.\nFestival se održavao u kontinuitetu do 1978. godine, a obnovljen je 1996. godine zalaganjem muzičke omladine Uzdina. Tada dobija novu koncepciju i internacionalni karakter učešćem pevača zabavne muzike iz Rumunije i Republike Moldavije.


29/12/2020 - Dnevnik Juga\nHome / 2020 / децембар / 29\nOd 352 uzorka, 79 pozitivno na koronavirus\nIna Dendić 29/12/2020\tBujanovac, DRUŠTVO, Korona Virus, Vladičin Han, Vranje 0\nPrema poslednjim podacima Gradskog štaba za vanredne situacije u Vranju, od 352 uzorka iz Pčinjskog okruga, 79 je pozitivno na koronavirus. Od ovog broja 37 su iz Vranja, po 11 iz Trgovišta i Bujanovca, 7 iz Preševa , isto toliko iz Vladičinog Hana, 5 iz Surdulice i 1 iz Bosilegrada.\nHumanitarna akcija “Klizalište otvorenog srca”\nIna Dendić 29/12/2020\tDRUŠTVO, Niš, SPORT 0\nU sredu 30. decembra sa početkom u 19:30h, na klizalištu u okviru SC Čair, održaće se humanitarna akcija “Klizalište otvorenog srca” namenjena deci iz socijalno ugroženih porodica. „Ideja kojom smo se nosili jeste da deca čiji roditelji nemaju sredstava da im obezbede paketiće, program zabave i klizanja, igre i druženja …\nDnevnik Juga 29/12/2020\tDRUŠTVO, Leskovac 0\nDo kraja godine gotovi radovi na ulici Maršala Tita u Predejanu\nRadovi na rehabilitaciji glavne ulice Maršala Tita u Predejanu, do kraja ove godine ako se nastavi dinamikom kojom su počeli, biće završeni. Vrednost ovih radova je 27 miliona dinara, izvode ih Koridori Srbije u dužini od 1,8 kilometara. Ovim povodom ovu varoš posetio gradonačelnik Leskovca, Goran Cvetanović. „Predejane i Predejane …\nNovogodišnja poruka Hisarskih šampiona: Ljubav se uvećava kada je pružate, radost se širi kada je sa nekim podelite\nIna Dendić 29/12/2020\tDRUŠTVO, Leskovac, Zanimljivosti 0\nDeda Mraz je ove godine uprkos pandemiji korona virusa ipak rešio da poseti mališane iz vrtića „Agnes“ i obraduje ih novogodišnjim paketićima. Na inicijativu Hisarskih šampiona a uz pomoć leskovačkih privrednika, 40 mališana iz ove ustanove danas nije skidalo osmeh sa lica. „Kraj godine je idealno vreme da učinimo dobro …\nVeliki broj nagrada i priznanja ove godine obeležio rad Narodnog pozorišta Leskovac\nIna Dendić 29/12/2020\tDRUŠTVO, KULTURA, Leskovac 0\nU leskovačkom Narodnom pozorištu danas su predstavljeni rezultati rada u tekućoj godini, a ova ustanova se svakako može pohvaliti velikoim brojem nagrada sa festivala „Joakim Vujić“ održanog 56. put u Vranju. Ovim povodom ovu instituciju kulture posetio je gradonačelnik Leskovca Goran Cvetanović: „Ansambl Narodnog pozorišta Leskovac je u svoj grad …\nSaopstenje 29/12/2020\tHRONIKA, Niš 0


MC Stojan pevao šeicima u Dubaiju – Balkan Life\nMC Stojan pevao šeicima u Dubaiju\nAutor Dragan 18. jula 2013., 00:00 1.1k pregleda 150 glasova\nPevač izveo pesmu na engleskom jeziku „Flight of my Life“ na bokserskom meču za svetskog šampiona u Emiratima.\nNekoliko šeika iz vladajuće porodice Dubaija Maktum prisustvovalo je njegovom nastupu u okviru bokserskog spektakla u kojem je omaleni Kinez Sjong Džao Džong pobedio Filipinca Denvera Kuelja i time postao svetski prvak u verziji WBC. MC Stojan je u ringu izveo novu pesmu na engleskom jeziku „Flight of my Life“, koja je duet s Karlosom Vicarom.\n– Organizatori takmičenja su ovu pesmu proglasili oficijalnom i zbog toga su pozvali Stojana da dođe u Dubai i otpeva je na finalnom meču. Trgovački centar je bio prepun, a televizijski prenos pratilo je više od 200 miliona gledalaca u Emiratima, Kini i na Filipinima – kaže jedan od Stojanovih prijatelja.\nStojan kaže da je odlično prihvaćen u Dubaiju.\n– Oduševljen sam svime što sam video i doživeo u Emiratima. Publika je sjajno reagovala na moju novu pesmu, koja će uskoro dobiti i spot, koji snimam na više lokacija u svetu – rekao je Stojan.


EBRD: Četiri miliona evra Mikrofinu za kreditiranje mikro i malih preduzeća\n13. nov. 2017. 13:53 Objavljeno u FINANSIJE\nBANJALUKA – Evropska banka za obnovu i razvoj (EBRD) odobrila ja Mikrofinu, najvećoj mikrofinansijskoj instituciji u Bosni i Hercegovini, kreditnu liniju od četiri miliona evra za dalje kreditiranje domaćih privatnih preduzeća.\nMikrofin trenutno ima mrežu od 75 poslovnica širom zemlje, a saradnja sa ovim klijentom će EBRD-u omogućiti da proširi i poveća svoje finansiranje tamo gdje je to najpotrebnije.\nMikro i mala preduzeća su najaktivniji dio privrede u Bosni i Hercegovini i predstavljaju pokretač razvoja i zapošljavanja u zemlji.\nKredit je dopunjen sredstvima tehničke pomoći iz EBRD-ovog Specijalnog dioničarskog fonda, a tim sredstvima će se pružiti podrška Mikrofinu u razvijanju metodologije i implementaciji novog standarda IFRS 9 kako bi ova mikrofinansijska institucija u potpunosti bila u skladu sa IFRS.\nUsvajanje novog IFRS standarda će omogućiti Mikrofinu da i dalje ima pristup finansiranju od vanjskih kreditora i poslaće snažan signal cijelom finansijskom sektoru.\nDirektor EBRD-a u Bosni i Hercegovini Ian Braun je istakao da je ovo nastavak odlične saradnje sa Mikrofinom.\n„Veoma nam je drago što smo odobrili ova nova finansijska sredstva za Mikrofin, što predstavlja nastavak izvanredne saradnje sa Mikrofinom koja traje već 10 godina. Naš cilj je jačanje realne ekonomije u državi olakšavanjem pristupa finansiranju za uspješna preduzeća koja će biti pokretač budućeg razvoja i prosperiteta”, rekao je Braun.\nDirektor Mikrofina Mladen Bosnić je rekao da Mikrofin ima dugu i uspješnu saradnju sa EBRD-om.\n„Očekujemo nastavak zajedničkog rada ka istom cilju, a to je pružanje podrške preduzetnicima, koje smatramo najinventivnijim i najproduktivnijim dijelom privrede u Bosni i Hercegovini. Takođe smo veoma zahvalni EBRD-u što je prepoznao naše tehničke i strateške potrebe za finansijskim sredstvima kao podršku implementaciji novog standarda IFRS 9“, kazao je Bosnić.\nOd početka rada u BiH, EBRD je investirala više od dvije milijarde evra u preko 140 projekata u zemlji. Banka je fokusirana na podršku restrukturisanju i širenju lokalnog privatnog sektora, stvaranju jačih veza sa širim regionalnim tržištima i promovisanju efikasnijeg i održivog korišćenja resursa.\nKljučne riječi: ebrd, izbor, kredit, mala preduzeca, mikofin, saradnja, vazno\nBraun: Milijardu KM kredita čeka usvajanje zakona o akcizama\nBanjalučka „Toplana“ traži novi kredit, agonija se nastavlja\nOpredijeljenost za finalizaciju velikih projekata\nČlanica grupacije Svjetske banke IFC unaprijediće poslovanje banaka u BiH\nDobojska bolnica uzima milionski kredit da vrati dugove\n13. nov. 2017. 23:37\nJos kad biste rekli pod kojim uslovima i po kojoj kamati je Mikrofin dobio kredit od EBRD, a po kojoj kamati ih plasira privredi. Razlika je najmanje 10%, tako da nije tesko izracunati kolika je zarada Mikrifina. Zasto ta ista sredstva EBRD ne plasira firmama po 3% i tako ih rastereti nepotrebnih i prekomjernih troskova poslovanja. Kako to nazvati, osim : Duznicko Ropstvo


Foto SPK "Stari grad"\nZlatna odličja osvojili su školarci Nikolina Mitrović, Nikolina Prljević, Matej Knežević i Ognjen NJegošević, dok se Lenka Stevanović izborila za drugo mesto u svojoj kategoriji. Do bronze se uspela Duška Stranjaković, a stopama šampionske generacije sigurno gaze i Tatjana Marković, Nađa Mitrović, Mateja Čeganjac iz Sportskog penjačkog kluba "Stari grad".\n- U proteklom periodu u okolini Užica postavljeno je čak 100 penjačkih smerova na prirodnim stenama, a naš grad, okružen planinama, kao stvoren je za razvoj i popularizaciju ovog sporta. Klub sada ima i bolderanu, penjalište u zatvorenom prostoru u krugu nekadašnje kasarne u Krčagovu, pa uspesi nisu mogli izostati - kaže Nemanja NJegošević, otac jednog od užičkih šampiona.\nOčekuje se da će Užice, nakon niza uspeha i svrstavanja u epicentar sportskog penjanja u državi biti domaćin državnog šampionata. U "Starom gradu" nadaju se da će sportisti kojima se Užičani ponose, imati veću podršku lokalne zajednice.\nASOVI Duška i Ognjen, Foto SPK "Stari grad"\nUžice stena medalje sportsko penjanje Takmičenja olimpijsko sportsko penjanje klub "Stari grad" trener Radoslav Knežević


Izvor: Radio Slobodna Evropa, 27.Okt.2020, 15:27\nPredsednik Skupštine Srbije Ivica Dačić sazvao je za sredu, 28. oktobar, posebnu sednicu parlamenta na čijem su dnevnom redu izbor nove Vlade Srbije i polaganje zakletve predsednika i članova Vlade, saopštila je informativna služba Skupštine Srbije. Mandatarka za sastav nove vlade Ana Brnabić prvo će pred poslanicima izneti ekspoze sa planom rada budućih ministara, posle čega sledi skupštinska rasprava i glasanje o novom sastavu vlade Srbije. Uz Srpsku naprednu stranku, koja je osvojila...\nBlic: "ZAKLINJEM SE NA ODANOST REPUBLICI SRBIJI" Brnabić danas izlaže ekspoze i predstavlja novu vladu\nBlic: (UŽIVO) SKUPŠTINA BIRA NOVU VLADU SRBIJE Budući ministri se okupljaju, Dačić dočekao Brnabić na ulazu u parlament (VIDEO)\nPredsednik Skupštine Srbije Ivica Dačić za sutra je sazvao Prvu posebnu sednicu Narodne skupštine u Dvanaestom sazivu, na čijem dnevnom redu je izbor nove Vlade i polaganje zakletve njenih članova.\nIzvor: Beta, 28.Okt.2020, 09:26\nBeogradski dnevni listovi na naslovnim stranama uizdanja za sredu, 28. oktobar, pišu o pogoršanju epidemiološkog stanja u Srbiji, a najavljuju i ekspoze mandatarke za sastav nove vlade Ane Brnabić.ALO - "Milo umešan u ubistvo Pukanića?", list piše o navodima da je predsednik Crne Gore Milo Djukanović...\nPolaganjem zakletve i intoniranjem državne himne u Skupštini Srbije otpočeo je mandat nove Vlade na čijem je čelu premijerka Ana Brnabić, koja je vodila i prethodnu Vladu. Novu Vladu Srbije, koja ima 21 resor i dva ministra bez portfelja, Skupština je izglasala sa 227 glasova 'za' i pet glasova...\nSkupština Srbije raspravlja u sredu o novoj Vladi Srbije koja će imati 21 ministarstvo, dva ministra bez portfelja i pet potpredsednika, a mandatarka za sastav nove Vlade, aktuelna premijerka Ana Brnabić, pred poslanicima je iznela ekspoze, nakon čega je usledila rasprava. Očekuje se da članovi...


Činjenice o genocidu u Srebrenici: Devet dana pakla\nKategorija: Novosti\t Kreirano: Srijeda, 11 Srpanj 2018 08:36\t Napisao/la Direktor\nGodinama istražujući zločin genocida počinjen u Srebrenici, Haški tribunal je prikupio obimnu dokumentaciju – hiljade i hiljade stranica iskaza preživjelih svjedoka, međunarodnih eksperata, oficira UN-a, nalaza vještaka, forenzičkih dokaza, dokumentacije VRS-a, MUP-a RS-a... – koja je korištena u više predmeta protiv pojedinaca koji su procesuirani i presuđeni za zločin genocida počinjen u Srebrenici.\nMeđu osuđenima je i general Vojske Republike Srpske, Radislav Krstić, komandant Drinskog korpusa, osuđen na doživotni zatvor. U presudi protiv Krstića decidno se opisuju događaji koji su prethodili zauzimanju zaštićene enklave UN-a Srebrenica od srpskih snaga, kao i zločini počinjeni nakon toga, za koje je dokazano da su genocid i u okviru kojih je ubijeno više od 7.000 ljudi. To su činjenice dokazane u postupcima pred Međunarodnim sudom koji su formirale Ujedinjene nacije i ti dokazi će ostati zauvijek upisani u historiju, a to je i naslijeđe ICTY-a koje ostaje u vlasništvu UN-a. I nema tog pojedinca, niti neke lokalne političke elite koja to može pobiti i uništiti, bez obzira koliko to trenutno pokušavali Milorad Dodik i njegovi istomišljenici. U nekoliko nastavaka donosimo najvažnije činjenice utvrđene u haškom procesu protiv Krstića, koje govore same za sebe, ali i koje pokazuju sve neznanje, površnost i populizam svih onih koji misle da se poništavanjem izvještaja neke komisije mogu poništiti dokazi i činjenice presuđene u Haagu.\nUjutro 10. jula 1995. situacija u samoj Srebrenici je bila napeta. Stanovnici, od kojih su neki bili naoružani, preplavili su ulice grada. Pukovnik Karremans (zapovjednik Dutchbata) slao je hitne zahtjeve kojima je tražio zračnu podršku NATO-a za odbranu grada, no nikakva pomoć nije stigla do otprilike 14:30 sati 11. jula 1995. kada je NATO bombardovao tenkove VRS koji su se primicali gradu. Avioni NATO-a pokušali su bombardovati i artiljerijske položaje VRS iznad grada, no tu su operaciju morali prekinuti zbog slabe vidljivosti.\nPlanovi NATO-a da nastavi sa zračnim napadima odbačeni su nakon što je VRS zaprijetio da će ubiti holandske vojnike koji su se nalazili u zarobljeništvu VRS-a, te da će granatirati bazu UN-a u Potočarima izvan grada, kao i okolna područja na koja je pobjeglo 20.000 do 30.000 civila.


Doprinos Sarajevskog otvorenog centra Godišnjem pregledu ILGA-Europe – Sarajevski Otvoreni Centar\nDoprinos Sarajevskog otvorenog centra Godišnjem pregledu ILGA-Europe\nSarajevski otvoreni centar u januaru 2014. podnio je ILGA-Europe kratki izvještaj o stanju LGBT ljudskih prava u 2013. godini. Ovim izvještajem SOC je dao svoj doprinos Godišnjem pregledu ILGA-Europe čiji cilj jeste da prikaže razvoj stanja ljudskih prava LGBT osoba u protekloj godini u Europi, na regionalnom, kao i na nivou pojedinačnih država, te da prikaže promjene koje su se desile i izazove koji su još uvijek pred pojedinačnim državama ukazujući pri tome na postojeće dobre prakse.\nOvogodišnji doprinos ILGA-Europe Godišnjem pregledu, Sarajevski otvoreni centar podnio je u okviru projekta „Enhancing Lesbian, Gay, Bisexual and Trans rights in BiH in line with EU standards“ koji finansira Europska unija, a implementira SOC u partnerstvu s Fondacijom Mediacentar.\nOvogodišnji izvještaj Sarajevskog otvorenog centra pokriva oblasti krivičnih djela motivisanih predrasudama, govora mržnje, jednakosti, raznolikosti i tolerancije, obrazovanja, slobode okupljanja, pravnog priznavanja prilagodbe spola, saradnje s organima za provođenje zakona, te stavova i mišljenja javnosti i predstavlja pregled napretka i promjena postignutih u BiH 2013. godini.\nTekst izvještaja Sarajevskog otvorenog centra koji će činiti dio ILGA-Europe Godišnjeg pregleda možete pročitati ovdje.


Potpisan ugovor o sufinasiranju izdavanja edicije - Ministarstvo kulture i informisanja\nPotpisan ugovor o sufinasiranju izdavanja edicije\nU Ministarstvu kulture i informisanja danas je potpisan ugovor o sufinansiranju izdavanja edicije "Srpska književnost o Velikom ratu" između Ministarstva kulture i informisanja, Pokrajinske vlade i Javnog preduzeća "Službeni glasnik".\nUgovor su potpisali ministar kulture i informisanja Vladan Vukosavljević, predsednik Pokrajinske vlade Igor Mirović i izvršni direktor JP "Službenog glasnika" Petar Arbutina.\nMinistar Vukosavljević je naglasio da je Prvi svetski rat “taj nesvakidašnji, užasavajući istorijski događaj ostavio snažan refleks u književnosti, umetnosti, odnosno u kulturi u najširem značenju te reči”.\nKako kaže već stotinu godina užasna inspiracija tragedije Velikog rata ostavlja svoj ubedljiv trag i pečat u srpskoj književnosti, poeziji, slikarstvu, vajarstvu, filmu itd.\n“Imajući u vidu ovaj veliki jubilej, kao i da su potpisnici ovog ugovora Vlada AP Vojvodine, Službeni glasnik i Ministarstvo kulture i informisanja, mi smo pokušali, a taj pokušaj će biti uspešan, da se napravi jedan osvrt, pregled o tome kakav je to refleks ostao u srpskoj književnosti i poeziji nakon okončanja Velikog rata i koliko je ta slika snažna”, istakao je ministar Vukosavljević.\nMinistar je podvukao da očekuju da će 2018. godina biti krunisana u oblasti izdavaštva ovim velikim i značajnim izdavačkim poduhvatom i ocenio da je ova edicija odlična prilika da se setimo naše velike istorije, velikog stradanja “da pokušamo da postignemo jedan od ciljeva, kao i uvek kada se govori o istoriji, a to je da se od nje i iz nje nešto nauči”.\nOn je najavio snimanje filma i televizijske serije, otvaranje Muzeja prisajedinjenja u okviru Muzeja Vojvodine i čitav niz manifestacija sa lokalnim samoupravama u Vojvodini.\nVukosavljević je rekao da će taj spisak možda biti dopunjen i da će budžet biti između devet i 10 miliona dinara, s tim što će Ministarstvo kulture učestvovati sa 50 odsto, Vlada Vojvodine sa 30, a "Glasnik" sa 20 odsto.\nOn je istakao da će veći deo tiraža biti otkupljen za biblioteke i da je ideja da se kroz ilustracije i na koricama knjiga prikažu dela velikih srpskih slikara koji su stradali u Prvom svetskom ratu.


9. marta 2021. - Leutar.net\nDan: 9. marta 2021.\nBisera Turković pokušala ući u Njemačku sa falsifikovanim PCR testom?\n9. marta 2021. LEUTAR 0\nSARAJEVO – Bisera Turković, ministar spoljnih poslova BiH, pokušala je navodno ući u Njemačku sa falsifikovanim PCR testom, prenose mediji. RTRS prenosi da je Turkovićeva osim što je u Njemačku pokušala […]\nTrebinjski AERODROM UVODI PRAVILA ZA PUTNIKE\nNe morate obavezno biti vakcinisani – jedan od tri dokaza je dovoljan ako želite putovati… Uprava trebinjskog aerodroma zahtijevaće samo PRC test. Neće uvoditi ograničenja putovanja za osobe koje su […]\nNedavno objavljena studija koja je obuhvatila dva slučaja prijapizma kod pacijenata koji su bili zaraženi korona virusom otvorila je pitanje može li to biti novi simptom pandemijske bolesti. Znanstvena studija […]\nKao i mnogi njeni vršnjaci, 13-godišnja devojčica nije htela da razočara oca i prizna mu kako je sa nastave udaljena zbog lošeg ponašanja. Zato je smislila laž. Izmislila je priču […]\nFOTO Miloš Cvetković – čovjek koji je uslikao dušu 9. marta\nViše od 100.000 građana na Trgu republike, vodeni topovi, tenkovi, konjica, gumeni meci, obračuni policije sa demonstrantima… Tako je izgledao Beograd pre tačno 30 godina, kada su u organizaciji SPO […]


Premijer Srbije Aleksandar Vučić na proslavi otvaranja prvih pregovaračkih poglavlja Srbije i EU\nDok je tokom čitave godine, u gotovo pravilnim intervalima, srpski premijer Aleksandar Vučić podsećao da je evropski put Srbije prioritet broj jedan, pa je tako i pred oktobarsku posetu Rusiji nemačkim novinarima napomenuo da je i Vladimiru Putinu rekao da je članstvo u Evropskoj uniji strateški cilj Srbije, u dnevno-političkom i taktičkom smislu, to se nekako nije markantnije reflektovalo.\nCela godina, naime, tekla je u znaku spoljno-političke klackalice: malo Evropske unije i Amerike, pa onda malo Rusije, malo unapređenja odnosa sa NATO, pa malo zajedničkih vojnih vežbi sa Rusijom, malo slavlja zbog otvaranja poglavlja, malo kvariigre Tomislava Nikolića. Tako su Srbija, vlada i građani dočekali kraj 2015. godine, bez odgovora na pitanje kada će se konačno ujednačiti srpska spoljnopolitička teorija i praksa i sve to upodobiti sa politikom evropskog kluba u čije članstvo Srbija žuri.\nNema se, naravo, sa proevropskog stanovišta, šta prigovoriti premijerovoj spoljnopolitičkoj rešenosti da ispuni sve uslove i zemlju što pre približi članstvu u EU, što je, konačno, u decembru potvrđeno i otvaranjem prvih poglavlja. Nakon avgustovskog sporazuma Beograda i Prištine u Briselu, nemačka kancelarka Angela Merkel ispunila je obećanje da će dati zeleno svetlo Srbiji za otvaranje poglavlja, a Vučić to nije zaboravio.\n“Želim da se zahvalim nemačkoj kancelarki Angeli Merkel...jer Angela Merkel je svoju reč održala...”\nNa prijemu koji je Vučić priredio povodom otvaranja poglavlja, nije se, međutim, pojavio ruski ambasador Aleksandar Čepurin. Bio je, navodno, objektivno sprečen.\nNešto ranije, početkom decembra Srbija je uspešno okončala predsedavanje OEBS-om. Tom prilikom je premijer svoju vladu istakao kao onu koja je najaktivnije sarađivala sa Rusijom.\n“Mi to naše prijateljstvo sa Ruskom Federacijom ne mislimo da gasimo...Mislimo da u savremenoj srpskoj istoriji nijedna vlada nije imala toliko uspešnih i kontakata i susreta sa zvaničnicima Ruske Federacije...”\nPredsednik Tomislav Nikolić je, očekivano, bio mnogo jasniji u isticanju svojih spoljnopolitičkih prijatelja:\n“Mi imamo prijatelje širom sveta, ali kao što i čovek...ima mnogo oslonaca u životu, ali se najčešće seća majke, tako i Srbija, uz mnogo oslonaca i mnogo prijatelja u svetu, ipak, kad je najviše potrebna pomoć, seti se Ruske Federacije.”\nVuk Drašković, lider SPO i Vučićev koalicioni partner, reći će na Saboru svoje stranke krajem decembra da ne podržava izjavu šefa države da je “nama u Srbiji, Rusija majka...Sa majkom u Sibiru nikad nećemo stići u Evropu, niti će Evropa doći ovamo. Pogotovu što ta ‘majka’ danas podržava i štiti sve one kojima se u Hagu sudilo i još se sudi za ratne zločine, one koji su deset punih godina srpskom narodu nanosili najveće poraze i sramotu i koji su, i po Srbiji, počinili tolike zločine”.\nNikolić je čak otišao i korak dalje. Pred sam kraj godine napravio ogroman politički gaf, rekavši u intervjuu ruskom Sputniku da je Crna Gora "primer da država ne treba da bude igračka i da ljudi koji je vode ne smeju tako da je tretiraju". Prema Nikolićevim rečima, Srbiju ne treba porediti s Crnom Gorom, jer ona svesno poništava svoju samostalnost u donošenju odluka i preporučuje se kao država koja će prihvatiti sve što joj bude rečeno kako bi ušla u NATO.\nRazmotavajući čitavu godinu s kraja ka početku, vidljiva je postojana klackalica Istok-Zapad koju je Srbija forsirala.\nPremijer Vučić je tako sredinom septembra bio u poseti Sjedinjenim Državama, gde se sreo sa potpredsednikom Džozefom Bajdenom, da bi odmah zatim krajem oktobra otišao u posetu Rusiji. Tokom te posete najavjeni su mnogi projekti, uključujući i vojnu saradnju i kupovinu naoružanja.\nPotpredsednik ruske vlade Dmitrij Rogozin, u čijem je resoru odbrambena industrija, dolazi u Srbiju u januaru, a u aprilu se očekuje poseta Beogradu ruskog premijera Dmitrija Medvedeva.\nKnud Bartels u Beogradu\nU aprilu je u Beogradu bio general Knud Bartels, šef Vojnog komiteta NATO, čija poseta Srbiji je deo je Individualnog akcionog plana partnerstva sa NATO, koji je Srbija potpisala, a koji je mesec dana ranije stupio na snagu. U ekskluzivnom intervjuu za RSE on je objasnio šta je suština Individualnog akcionog plana partnerstva Srbije sa NATO alijansom.\n“IPAP je osmišljen je u interesu i Srbije i NATO alijanse. Nakon pregovora složili smo se da treba obezbediti takav razvoj sektora bezbednosti koji bi vodio interoperabilnosti srpskih oružanih snaga sa snagama NATO saveza. Takođe je deo tog sporazuma razvoj kapaciteta srpskih oružanih snaga da reaguju u vanrednim situacijama, kao i unapređivanje njihovog potencijala za učešće u mirovnim operacijama.”\nSredinom septembra, međutim, u Novorosijsku su održane zajedničke vojne vežbe jedinica Rusije, Belorusije i Srbije pod kodnim nazivom “Slovensko bratstvo”.\nOdnosi sa Rusijom osetljiva su tema u pristupanju EU, posebno u kontekstu sankcija EU Rusiji, kojima Srbija ne namerava da se priključi.\nEvropska Unija je naposredno pred rusko-srpsku vežbu poručila da bi takva vojna vežba poslala pogrešan signal i da se od Srbije očekuje da postupa u skladu sa obavezama prema EU i procesom pristupanja.\nBez obzira na reakciju Brisela, ruski ministar odbrane Sergej Šojgu predložio je i održavanje zajedničkih taktičkih ruskih i srpskih vazdušnodesantnih specijalnih snaga 2016. godine.\nPočetkom oktobra održana je i vojna vežba ruske i srpske vojske “BARS 2015”.\nNegativne reakcije EU izazvalo je još majsko učešće Srbije na visokom nivou vojnoj paradi povodom obeležavanja 70. godišnjice pobede nad fašizmom u Drugom svetskom ratu, gde je jedini evropski šef države, pored beloruskog Aleksandra Lukašenka, bio predsednik Srbije Tomislav Nikolić.\nBrisel i visoki evropski zvaničnici su tokom cele godine, nakon uvođenja sankcija Rusiji zbog invazije na Krim i rata u Donbasu, pozivali Srbiju da harmonizuje svoju spoljnu politiku sa Evropskom unijom i uvede sankcije Moskvi, ali to se nije dogodilo.\nBodo Weber, nemački ekspert za Balkan, za RSE je krajem oktobra izjavio da uprkos tim pozivima ne veruje da će Brisel brzo staviti na dnevni red ono o harmonizaciji spoljne politike.\n“Poglavlje 31 sigurno neće odmah doći na red, pogotovo u kontekstu aktuelne izbegličke krize, nameće otvaranje nekih poglavlja, recimo, poglavlja 23, a još više 24”.\nDomaći sagovornici nemaju jedinstveno gledište na ovo pitanje.\nSuštinsku ‘klackalicu’ između Rusije i EU ne vidi Ivan Vujačić, bivši srpski ambasador u Vašingtonu.\n“Očigledno je još od 5. oktobra naovamo da je prioritet svih vlada bila integracija u Evropsku uniju i to je ostalo do danas, što je jedan veliki kontinuitet. Vučićeva vlada to takođe ističe kao prvi prioritet. Klackalica o kojoj govorite mislim da je više za unutrašnju upotrebu, u smislu da se zadovolji biračko telo naprednjaka i SPS-a pričom o velikoj bliskosti sa Rusijom i zakletvom da joj se nikad neće uvoditi sankcije i tome slično. Što se tiče prilagođavanja Evropskoj uniji, to očigledno nije najhitnija stvar ni za Evropsku uniju ni za nas, tako da ne očekujem dok se ne otvori poglavlje o spoljnoj politici i bezbednosti da o tome bude više reči”, uveren je Vujačić.\nRazapetost Srbije između Evropske unije i Rusije ne prepoznaje ni Slobodan Zečević, naučni saradnik Instituta za evropske studije. On smatra da je strateški cilj Srbije ulazak u Evropsku uniju, uz očuvanje prijateljstva sa Rusijom. Moguće je, kaže on, da će u spoljnopolitičkom smislu ovo ostati jedan dvojni stav možda čak i do samog čina ulaska u EU. Upitan da li time implicira da bi Brisel pristao na takvu dinamiku, Zečević za RSE kaže:\n“Možda i ne bi pristao, ali mislim da se sad otprilike iskristalisao neki zajednički interes, naime, da se kroz otvaranje tih poglavlja mi što pre usaglasimo svoje zakonodavstvo sa zakonodavstvom Evropske unije. Ne znam da li bi u tom kontekstu bilo dobro da se stvaraju neke nove tenzije između Srbije i Evrope, pogotovo što u samoj Evropskoj uniji nemate baš totalno jednoglasan stav prema sankcijama Rusiji; postoji, štaviše, postoji opcija da eventualno dođe do ublažavanja sankcija ako bi se u potpunosti sproveli sporazumi iz Minska između Ukrajine i Rusije. Čak je i Mateo Renzi govorio da se o tome razmišlja, mada je Angela Merkel izjavila da u ovom trenutku od toga nema ništa. Možda će, ipak, biti nekog otopljavanja između EU i Rusije, tako da u tom kontekstu možda i nećemo biti stavljeni pred zid da moramo da uvedemo sankcije Rusiji”, ocenjuje Slobodan Zečević.\nKoliko dugo će Srbija moći da balansira između Zapada i Istoka zavisiće pre svega od odnosa velikih sila, koji se rapidno menjaju, posebno u kontekstu krize u Siriji, koji će se onda reflektovati i na Srbiju, ocenjuje Igor Novaković, saradnik Centra za međunarodne i bezbednosne poslove - ISAC Fonda. On, dodaje da je sam vrlo skeptičan u pogledu same svrhe takvog balansiranja Srbije i dodaje:\n“Moje mišljenje je da Srbija u nekom razumnom vremenskom periodu treba da se strateški opredeli oko definitivnih prioriteta spoljne politike koje želi da ostvari u nekom i kraćem i srednjem periodu i da na osnovu toga formuliše i praktične korake u toj spoljnoj politici. Evropska unija će sigurno očekivati od nas da damo dokaze da smo privrženi vrednostima na kojima ona počiva i svakako da smo privrženi spoljnopolitičkim ciljevima oko kojih se dvadeset osmorica dogovore”, kaže Novaković.\nIako i Brisel često govori o potrebi postepenog približavanja stavova Srbije spoljnoj politici Evropske unije, pitanje je, s obzirom na porast rizika od tenzija i u regionu i šire, nije li kontraproduktivno po Srbiju ovaj njen nogu-pred-nogu tempo usaglašavanja sa spoljnom politikom Unije.


Srbija spremna za konferenciju „Stokholm+50“ – BALKAN TV NOVI SAD\nHomeEkologijaSrbija spremna za konferenciju „Stokholm+50“\n20/05/2022Redakcija BALKAN TVEkologija, Vesti0\nBeograd, 20. maj 2022.\nMinistarka zaštite životne sredine u Vladi Republike Srbije Irena Vujović otvorila je danas u Botaničkoj bašti „Jevremovac“ završne nacionalne konsultacije, organizovane u okviru priprema Srbije za učešće na predstojećoj globalnoj konferenciji “Stokholm+50: zdrava planeta za prosperitet svih – naša odgovornost, naša prilika”.\nPreporuke prikupljene tokom niza dijaloga biće uključene u nacionalni izveštaj, koji će delegacija Srbije predstaviti na konferenciji u Stokholmu, koja će biti održana 2. i 3. juna.\nVujović je iskazala zahvalnost svima koji su se odazvali pozivu Ministarstva i dali doprinos u konsultacijama, koje su bile dobra prilika da kroz dijalog različitih aktera dođemo do zajedničkih zaključaka, istaknemo najvažnije ekološke probleme i preporuke za njihovo rešavanje.\nKroz otvorene dijaloge, čuli smo glas svih učesnika i to će se uzeti u obzir prilikom kreiranja nacionalnih politika i planova u oblasti zaštite životne sredine, ukazala je ministarka.\nPrema njenim rečima, mladi su tokom konsultacija pokazali veliko interesovanje i motivisani su da učestvuju u nalaženju rešenja za izazove u ovoj oblasti, zbog čega su treće nacionalne konsultacije posvećene upravo njima.\nU Srbiji je, kako je podsetila, u prethodnom periodu ostvaren značajan napredak u rešavanju ekoloških problema, ali i usklađivanja regulative sa EU propisima, što je rezultiralo otvaranjem Klastera 4, u okviru kojeg je i Poglavlje 27, koje se odnosi na životnu sredinu i klimatske promene.\nAmbasadorka Švedske u Srbiji Anika Ben David objasnila je da Vlada Švedske, kroz organizaciju ovog međunarodnog skupa, želi da mobiliše globalne i lokalne ekološke akcije za našu planetu i budućnost.\nOna je podvukla da je Srbija izabrana kao zemlja gde se organizuju konsultativni dijalozi tokom priprema za pomenutu konferenciju.\nStalna predstavnica UNDP u Srbiji Fransin Pikap ukazala je na to da je, zahvaljujući podršci Švedske i partnerstvu sa Ministarstvom zaštite životne sredine, okupljeno više od 500 predstavnika nacionalnih i lokalnih institucija, civilnog društva, privatnog sektora, akademske zajednice i mladih.\nTo nam je potvrdilo da u Srbiji postoji veliko interesovanje za očuvanje životne sredine i hvatanje u koštac sa klimatskim promenama. Verujem u to da će preporuke učesnika nacionalnih konsultacija pomoći Srbiji da pronađe put ka održivoj i zelenoj budućnosti, na dobrobit njene privrede i građana, zaključila je ona.\nTeme u okviru nacionalnih konsultacija bile su zaštita biodiverziteta, klimatske promene, zelena transformacija privrede, povezanost životne sredine i javnog zdravlja i uloga mladih u zaštiti životne sredine.\nU sklopu današnjih konsultacija održane su i dve panel-diskusije povodom Svetskog dana pčela, koji se obeležava danas, i Međunarodnog dana zaštite biodiverziteta, koji se obeležava 22. maja.


Naučnici otkrili vežbe za „podmlađivanje“ srca - Sputnjik Srbija\nNaučnici otkrili vežbe za „podmlađivanje“ srca\n09:54 15.01.2018 Preuzmite kraći link\nJednostavne vežbe mogu da pomognu običnom čoveku da se duže oseća mladim.\nNaučnici upozoravaju: Koje su posledice „sedećeg života“\nNaučnici iz Jugozapadnog medicinskog centra Univerziteta u Teksasu saopštili su da su jednostavne vežbe i malo fizičkog napora dovoljni da se u red dovede jedan od unutrašnjih organa koji se najviše troši — srce.\nZajedno sa kolegama sa Instituta za fiziologiju vežbi i okoline, naučnici su razvili niz fizičkih vežbi pomoću, koje ne samo što pomažu u održavanju normalne aktivnosti srca, već i podržavaju normalno funkcionisanje kardiovaskularnog sistema u celini.\nKljučan je rad organa za disanje — jednonedeljni kurs uključuje intenzivnu 30-minutnu seansu respiratorne gimnastike, tokom koje puls dostiže 95 odsto maksimalne brzine u roku od četiri minuta, nakon koga sledi trominutni odmor. Vežba se ponavlja četiri puta.\nStarije osobe koje su učestvovale u dvogodišnjem istraživanju demonstrirale su najbolje pokazatelje fizičke aktivnosti i kardiovaskularnog zdravlja — aparat za pumpanje krvi postao je elastičniji za skoro 30 odsto, a ljudi stariji od 65 godina su u 75 odsto slučajeva prestali da primećuju iznenadno povećanje pritiska.


source.ba | Šandor, sarajevski majstor za volanom: Žena je bukvalno shvatila da ne vozi Fiću preko 50 km/h, otišla je na more, nije ga 'vadila' iz druge brzine i tako je upropastila motor\nJedan od najpoznatijih vozača i automobilista sa ovih prostora, Neven Vukasović, govorio je za Source.ba portal.\n"Oni kopiraju neke limuzine, toalete i haljine, furaju se na Hollywood, a sve je to odraslo na kalji, sarmi, filovanim paprikama i kljukuši"\nNeven Vukasović je već dugo vremena u "automobilskoj penziji", a sada radi u svojoj radnji u Sarajevu.\nOsvojio je brojne nagrade i priznanja. Neven je osam puta zaredom bio šampion BiH, a njegova riznica pehara je zaista impresivna.\nU razgovoru sa Nevenom, Vukasović nam je otkrio da mu nedostaje oko 150 pehara iz nekadašnje SFRJ koji su uništeni tokom rata u BiH.\nOvaj majstor za volanom je pričao o svojim utrkama, automobilima, takmičenjima, a u razgovoru sa njim se našla i pokoja anegdota iz života.\nNeven Vukasović je rođen 1956. godine u Sarajevu u kojem živi cijeli svoj život. Neven Vukasović je za vrijeme SFRJ bio 6 puta prvak BiH u reliju i brdu, bio je dva puta treći, jednom drugi, te jednom šampion Jugoslavije u brdskim auto trkama na kraju sezone. U tom periodu je dva puta bio proglašen za automobilistu godine u BiH.\nU poslijeratnom šampionatu BiH bio je osam puta prvi u klasi, četiri puta zaredom prvi u generalnom plasmanu na brdu (što je značajnije nego u klasi), tri puta zlatna kaciga, tri puta automobilista godine u BiH, prvi u street raceu, četiri puta prvi u slalomu i reliju prve kategorije, tri puta automobilista godine u BiH poslije rata. Neven Vukasović je 2003. godine nominovan za sportistu godine u BiH.\nTagovi: BiHRallySarajevoNeven VukasovicAutomobilizamSandor


NEMA SLOGE U EU: U Briselu nema dogovora oko novih sankcija Rusiji - Naša Borba\nNEMA SLOGE U EU: U Briselu nema dogovora oko novih sankcija Rusiji\nIako je predsednik Evropskog saveta Šarl Mišel bio optimista da će se do današnjeg sastanka lidera EU finalizirati šesti paket sankcija, u diplomatskim izvorima EU navode da i dalje postoje „nedogovoreni detalji” posebno kada je reč o predloženom embargu za rusku naftu.\nDa o embargu za naftu neće biti reči na samom sastanku EU lidera upozorili su predsednica Evropske komisije Ursula fon der Lajen, koja je ocenila da je u pitanju „previše tehnička rasprava”, ali i glavni protivnik ideje o opštem embargu na uvoz ruske nafte, Mađarska, čiji je premijer Viktor Orban najavio da „neće pričati o sankcijama na samitu lidera”.\nDrugog dana samita, u utorak 31. maja, EU lideri će razmotriti mogućnosti za deblokadu ukrajinskih zaliha žitarica i njihov izvoz, kao i situaciju na globalnim tržištu hrane.\nBritanci neće gasiti elektrane na ugalj\nLONDON – Britanska vlada je saopštila danas da će neke elektrane na ugalj, koje je trebalo da budu zatvorene kasnije ove godine, možda morati da ostanu otvorene kako bi se obezbedilo snabdevanje električnom energijom iduće zime.\n„U svetlu nelegalne invazije Rusije na Ukrajinu, sasvim je opravdano da istražimo širok spektar opcija za dalje jačanje naše energetske bezbednosti i domaće ponude”, naveo je portparol vlade u Londonu u saopštenju, izveštava Rojters.\n„Mada ponuda gasa ne manjka, možda ćemo morati da stavimo na raspolaganje naše preostale elektrane na ugalj kako bismo obezbedili dodatnu rezervnu struju sledeće zime ukoliko bude potrebno”, kaže vladin portparol, prenosi Tanjug.\nPrethodni tekstSERGEJ LAVROV: Ukidanje sankcija malo verovatno, ali verujem u obnovu dijaloga sa Zapadom\nSledeći tekstŠIZOFRENA CEPANJA POMAHNITALOG DIKTATORA: Vučić plaši narod terorizmom, inflacijom i bedom


Vesti online / Vesti / Srbija / SNF: "Zabranite nemoralne delatnosti u srcu Gračanice"\n- Meštani Čaglavice i Lapljeg Sela su vidno uznemireni gradnjom još jednog u nizu "motela", a u suštini kupleraja, tik uz njihove kuće a nadomak osnovnih i srednjih škola tako da su đaci prinuđeni da svakodnevno prolaze pored ovih objekata na putu od škole do kuće, što utiče na mentalno sazrevanje dece, saopštio je Srpski nacionalni forum.\nGrađani ogorčeni zbog sve više motela u blizini njihovih domova\nPozivajući se na izjave nastavnika, SNF navodi da se "deci se raspiruje mašta o tome šta se u tim "motelima" radi, koga ima tamo i tome slično, a što negativno utiče na mentalni razvoj dece".\nSrpski nacionalni forum od gradonačelnika Gračanice Vladete Kostića traži da saopšti javnosti zbog čega su date dozvole za izgradnju i za rad takvim objektima, a između ostalih odgovori na pitanje - koji je to motiv važniji od zdravlja naše dece?\n- Ovakvo ponašanje lokalne vlasti nanosi veliku štetu, i predstavlja veliku sramotu za srpski narod na centralnom Kosovu. Takođe zahtevamo od gradonačelnika Gračanice da ne izda radnu dozvolu, objektu koji je u izgradnji, a ujedno da kod nadležnih opštinskih organa Gračanice pokrene postupak za oduzimanje radne dozvole i zabrani vršenja nemoralne delatnosti u srcu opštine Gračanica. Takođe očekujemo od odbornika opštine Gračanica da to pitanje postave na dnevni red skupštine, navode u saopšetnju.\nReakcija Srpskog nacionalnog foruma usledila je nakon što su "Vesti" objavile tekst "U garažu na porciju ljubavi" u kojem, se navodi da je na potezu Čaglavica - Leplje Selo gradi i peti motel u kome se uglavnom ostaje - na sat. Vladeta Kostić, predsednik opštine Gračanica izjavio je da opština nema načina da zaustavi gradnju, a da je građevinske dozvole izdao prošli saziv skupštine.\nSNF poziva i nadležne institucije, kao i međunarodne institucije i NVO koje se bave pravima deteta (UNICEF, Save the Children i dr.) "da najozbiljnije shvate ovu štetnu pojavu, i da sa svoje strane pomognu da se izbegne sramota i pretnja po zdravlje naših budućih naraštaja".\n* "Srpska lista je politički falsifikat"


Da li su zbog ove liste bivši borci na ulici: Kako se, koliko i kojim boračkim udruženjima dijeli novac iz budžeta? – Islam u vremenu\nŠerif Patković, predsjednik Koordinacije boračkih udruženja FBiH, zajedno sa premijerom Novalićem i ministrima našao se na jednoj strani, a borci na ulicama, blokirajući magistralne puteve i tražeći svoja prava.\nPrema saznanjima portala Žurnal.info, Vlada FBiH je na vanrednoj sjednici 22. februara ove godine donijela šest odluka, prema kojima se boračkim udruženjima i fondacijama dodjeljuje ukupno 2,2 miliona KM. Na dan protesta boraca, novac je udruženjima stvaljen na raspolaganje… Ovo se navodi u prilogu TV1, objevljenom u večerašnjem Dnevniku u 19 sati.\nTV1 u prilogu dalje navodi:\nPrema dokumentima, najviše novca odobreno je Fondaciji za stambenozbrinjavanje boračke populacije, iznos od 675 hiljada maraka. Predsjednik Upravnog odbora ove Fondacije je – Šerif Patković, a imenovan je nekoliko mjeseci nako što je Fadil Novalić postao federalni premijer, a Salko Bukvarević federalni ministar za boračka pitanja. Fondaciji za pružanje pravne pomoći branilačkoj populaciji dodijeljeno je 270 hiljada maraka.\nOvu Fondaciju, prema Statutu, u februaru prošle godine osnovala je koordinacija četiri temeljna boračka udruženja sa Šerifom Patkovićem na čelu. Vlada je ovoj Fondaciji donirala i 270 hiljada maraka. U ukupnu sumu novca ubraja se i 150 hiljada maraka za „sufinansiranje izgradnje spomen obilježja, uređenja mezarja i grobalja, a navodi se da pravo na korištenje ovih sredstava mogu ostvariti „udruženja koja okupljaju boračku populaciju i vjerske instuticije sa razrađenim programima.\nNadalje, 300 hiljada maraka odobreno je za sufinansiranje „manifestacija povodom obilježavanja bitnih datuma iz perioda odbrambeno-oslobodilačkog rata.\nSvi ovi podaci nalaze se u Službenim novinama FBiH, objavljenim 28. februara 2018. godine, istog dana kada su borci koji izašli na ulice nezadovoljni radom Vlade FBiH i udruženja kojima koordinira – Šerif Patković.\nPrevious Article Krajišnici se vratili kući: Na blokadu puteva nismo ponosni, ali smo bili prisiljeni\nNext Article UČESNIK PROTESTA U TUZLI FADIL DURAN: POLICAJCI SU NAS UDARALI NOGAMA, NEKOLIKO BORACA JE UHAPŠENO


Statistika industrijske proizvodnje prati proizvodnju, zalihe i prodaju industrijskih proizvoda na mesečnom nivou. Podaci se koriste za izradu indikatora "Indeks industrijske proizvodnje" koji pokazuje tendenciju promena u razvoju industrije i dinamiku industrijske proizvodnje. Takođe se računa indikator "Indeks zaliha gotovih proizvoda u industriji" koji omogućava sagledavanje promena u stanju zaliha industrijskih proizvoda u mesečnoj periodici. Prikazuju se i proizvedene količine, zalihe i realizacija na nivou grupa srodnih industrijskih proizvoda.\n30. decembar 2021.\tIndeksi industrijske proizvodnje, novembar 2021\nRast industrijske proizvodnje od 7,0% u novembru 2021. godine u odnosu na novembar 2020. godine.\nIndeksi industrijske proizvodnje, po delatnosti i po nameni\nLančani i bazni indeksi industrijske proizvodnje, po delatnosti i po nameni\nLančani i bazni indeksi industrijske proizvodnje, po delatnosti, 2000 - 2021 M11\nLančani i bazni indeksi industrijske proizvodnje, po nameni, 2000 - 2021 M11\nDesezonirani indeksi industrijske proizvodnje, 2017 M01 - 2021 M11


► Srpska lista: ZSO je obaveza Prištine\n22.10.2019 Kosovska Mitrovica\nSrpska lista ocenila je danas da je formiranje Zajednice srpskih opština (ZSO) obaveza Prištine, a da "gaženje" sporazuma čiji je garant bila EU, "uz ćutanje" evropskih institucija u Briselu, pokazuje "licemerje svih onih koji govore o vladavini prava i poštovanju potpisanih sporazuma".\nReagujući na izjavu kandidata za premijera Kosova Aljbina Kurtija da je Zajednica srpskih opština "mrtva", Srpska lista je navela da srpski narod na Kosovu i Metohiji "neće odustati od zahteva da Priština ispuni sve potpisane dogovore koje je garantovala Evropska unija".\n"Postizborni sindrom od koga pati Kurti i njegove pristalice je više nego opasan po budućnost političkih dešavanja na Kosovu i Metohiji, a ćutanje međunarodne zajednice indirektno šalje poruku odobravanja ovakvog delovanja. Koliko daleko su u Prištini spremni da idu govori i podatak da svojim izjavama brišu patos sa svim sporazumima pod okriljem EU, kako onih između Beograda i Prištine, tako i Sporazum o stabilizaciji i pridruživanju", stoji u saopštenju.\nOcenjuje se da Kurti "svoj pogrešan sud o odnosu Srba prema ZSO izvlači iz razgovora sa Rašićem, Petrovićem i ostalim poraženim učesnicima izbora", što kako se navodi, "govori u prilog činjenici da podobni Srbi nisu i ne mogu biti glas naroda u institucijama".\nLider Samoopredeljenja Aljbin Kurti izjavio je juče da je Zajednica srpskih opština mrtva stvar i da je to projekat države Srbije, a ne kosovskih Srba.\nĐurić: Nova vlada u Prištini da okonča takse i blokade\nDirektor Кancelarije za Кosovo i Metohiju Marko Đurić izjavio je da Srbi očekuju da nova vlada u Prištini "okonča pritiske, takse i blokade".\nBorel i Varheji čestitali izbor novoj vladi Kosova: Nužne odlučne reforme i dijalog s Beogradom\nEU čestitala je danas na izboru novoj kosovskoj vladi i saopštila da su za napredak Kosova na evropskom putu neophodne odlučne reforme i nastavak dijaloga sa Beogradom.\nVučić: Za nastavak dijaloga potrebno da Priština ukine takse i druga ograničenja\nPredsednik Srbije Aleksandar Vučić izjavio je danas, povodom najava specijalnog predstavnika EU Miroslava Lajčaka da bi dijalog o Kosovu mogao da se nastavi već u junu, da je Beograd uvek zainteresovan za razgovor sa svima ali da je potrebno da Priština pre toga ukine takse i ostala ograničenja za kretanje robe i ljudi.\nSupruga Milana Jovanovića: Nudili su nam novac da stvar gurnemo pod tepih\nJela Deljanin, supruga novinara Milana Jovanovića, izjavila je danas da je, nakon što su se vratili u renoviranu kuću u Vrčinu, dolazio čovek koji im je nudio novac da se dogovore i da slučaj paljenja njihove kuće "gurnu pod tepih", prenosi TV N1.\nHoti: Neće biti promene granica ili razmene teritorija\nKandidat za premijera Kosova Avdulah Hoti je danas u Skupštini Kosova istakao da će se "na osnovu Ustava Kosova preuzeti odgovornosti za unapređenje procesa dijaloga sa Srbijom".\nIstraživanje: Osam odsto srednjoškolaca smatra da žene povremeno zaslužuju batine\nDošlo je do blagog opadanja patrijarhalnosti srednjoškolaca i oni danas, u odnosu na 2011. godinu, više naginju ka nepatrijarhalnoj vrednosnoj orijentaciji, skloniji su jednakosti u odnosima između muškaraca i žena, pa tu jednakost podržava 44 odsto srednjoškolaca, pokazalo je istraživanje "Vrednosne orijentacije srednjoškolaca u Srbiji" Helsinškog odbora za ljudska prava u Srbiji i Instituta za sociološka istraživanja Filozofskog fakulteta u Beogradu.\nRašković Ivić: Bahata i bezosećajna Biljana Popović Ivković da odstupi sa funkcije\nPotpredsednica Narodne stranke i poslanica Sanda Rašković Ivić izjavila je danas da bi državna sekretarka MUP-a Biljana Popović Ivković trebalo da odstupi sa funkcije jer nije dostojna da radi taj posao zbog "bahatog i bezosećajnog odnosa" prema Igoru Juriću, ocu ubijene devojčice Tijane Jurić.\nSve više demonstranata pred Skupštinom Kosova\nDok se u Skupštini Kosova nastavlja rasprava o programu i kadrovskim rešenjima za novu vladu Kosova, ispred Skupštine raste broj učesnika protesta protiv izbora vlade Avdulaha Hotija.\nHaradinaj: Glas za vladu Hotija je glas za Kosovo\nPredsednik Alijanse za budućnost Kosova, koja je deo koalicije za novu vladu, Ramuš Haradinaj ocenio je danas da je glas za novu Vladu na čelu sa Avdulahom Hotijem iz Demokratskog saveza Kosova (DSK), glas za Kosovo.\nDačić i Čavušoglu: Sredinom juna relaksacija zabrane ulaska stranih državljana u Tursku\nMinistar spoljnih poslova Turske Mevlut Čavušoglu je u razgovoru sa srpskim šefom diplomatije Ivicom Dačićem najavio da će sredinom juna nastupiti relaksacija zabrane ulaska stranih državljana u Tursku, uvedena zbog epidemije koronavirusa.\nMiroslav Lajčak, specijalni predstavnik Evropske unije (EU) za dijalog Srbije i Kosova, namerava da prvu rundu pregovora uskoro priredi u Briselu, po mogućnosti već tokom juna, saznaje danas Radio Slobodna Evropa (RSE).


Novi šef Kancelarije UN za vanzemaljce | Mondo Portal\n19. September, 06:55\nNovi šef Kancelarije UN za vanzemaljce 0 Podeli Podeli na facebook Podeli na twitter Podeli na viber Pošalji na mail\n26.09.2010. / 19:59 20:00\nNovi šef Kancelarije UN za vanzemaljce\nMalo poznato telo Ujedinjenih nacija, Kancelarija za vanzemaljske poslove (UNOOSA), dobilo novog šefa, malezijsku astrofizičarku Mazlan Otman, koja zagovara "tolerantniji pristup u komunikaciji sa vanzemaljcima", piše "Sandej tajms".\nList navodi da novi šef UNOOSA, nekadašnja direktorka malezijske nacionalne svemirske organizacije, ima zaduženje da koordiniše odgovore Zemljana na prvi kontakt sa vanzemaljcima, a da je njen prvi zadatak zaštita vanzemaljca od nas, a ne obrnuto.\nKako ona sama objašnjava, naučnici se poslednjih godina, nakon otkrića stotina novih planeta oko drugih zvezda poput Sunca, na kojima je moguć život, sve više bave pitanjem kako odgovoriti na eventualni bliski susret s vanzemaljskim bićima.\n"Tajms" navodi da UNOOSA ima ogranke u Beču, Bonu i Pekingu, gde radi visoko obučeno međunarodno osoblje.


pink.rs | Izgradnja auto-puta Beograd-Sarajevo kreće krajem 2019. godine\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović potpisala je danas Okvirni sporazum između Vlade Srbije i turske kompanije Tašjapi o saradnji u oblasti infrastrukturnih projekata, što obuhvata i izgradnju auto-puta Beograd-Sarajevo.\nMihajlović je, nakon potpisivanja sporazuma sa predsednikom kompanije Tašjapi Emrulahom Turanlijem, izjavila da je današnji dan korak dalje ka izgradnji velikog infrastrukturnog projekta koji je važan ne samo za Srbiju i Bosnu i Hercegovinu, već i za čitav region.\n- Danas smo potpisali okvirni sporazum između Vlade Srbije i turske kompanije iz kojeg će u najkraćem roku proizaći tri ugovora za tri važna infrastrukturna projekta čija je ukupna cena samo sa srpske strane milijardu i 50 miliona evra - rekla je Mihajlović.\nSledeći ugovor čije se potpisivanje očekuje odnosi se na dve rute koje se tiču izgradnje autoputa Beograd-Sarajevo, a koje idu kroz teritoriju Republike Sribje, rekla je Mihajlović.\nMinistar trgovinem turizma i telekomunikacija Rasim Ljajić je izjavio da je bez ikakve sumnje ovo vaczan dan i događaj za odnose Srbije i Turske, ali i važan događaj sa stanovnišva ekonomske trilaterale između Srbije, BiH i Turske.\n- Ovaj mehanizam trilaterale dobija ovim sporazmom puni smisao, jer niko nije verovao u ideju izgradnje auto-puta kada je prvi put lansirana - kazao je Ljajić.\nPotpisivanju Okvbirnog sporazuma je prisustvovao potpredsednik Vlade i ministar trgovine, turizma i telekomunikacija Rasim Ljajić, ministar komunikacija i transporta BiH Ismir Jusko, ambasador Turske u Srbiji Tanžu Bilgič, ambasador BiH u Srbiji Lazar Mirkić, gradonačelnik Novog Pazara Nihat Biševac i zamenik predsednika Opštine Tutin Adnan Šehović, kao i predstavnici kompanije Tašjapi.\nMihajlović i Rišar: Srbija otvorena za francuske investicije


Spisak putnika za reprezentativnu turneju, tokom koje će se nacionalna selekcija sastati sa selekcijama Dominikanske Republike i SAD, saopštio je danas Ilija Stolica.\nSelekciju će predvoditi selektor mlade reprezentacije Ilija Stolica koji je odlučio da pošalje poziv sledećim igračima:\nODBRANA: Jovan Vlalukin (Metalac), Aranđel Stojković (Vojvodina), Marko Jevremović (Javor), Nemanja Mićević (Mladost), Aleksandar Andrejević (Proleter), Nikola Stevanović (Radnički Niš), Mihajlo Ivančević (Spartak), Ranko Veselinović (Vankuver), Slobodan Urošević (Partizan), Nikola Aksentijević (Radnički Niš), Marko Gajić (Voždovac);\nSportski direktor Fudbalskog saveza Srbije Vladimir Matijašević obrazložio je odluku da se organizuje ovakva turneja:\n''Odlučili smo se za ovu turneju iz nekoliko razloga. Prvo, Savez će od ovoga svakako imati finansijske koristi, a opet sa druge strane pružićemo mogućnost brojnim klubovima Super lige da kroz zvanične utakmice reprezentacije afirmišu svoje igrače. U oba meča očekujemo maksimalno zalaganje momaka i nadamo se da ćemo ostvariti pozitivan rezultat.''\nPripreme počinju u subotu 16. januara u Sporskom centru Fudbalskog saveza Srbije u Staroj Pazovi. Reprezentacija Srbije na put kreće 21. januara, dok je povratak planiran 1. februara.


Vučić kandidat za predsednika Srbije! | Info | Region\n25. September, 09:14\nVučić kandidat za predsednika Srbije! 0 Podijeli Podijeli na facebook Podijeli na twitter Podijeli na viber Pošalji na mail\nVučić kandidat za predsednika Srbije!\n14.02.2017. / 21:49\nPremijer Srbije Aleksandar Vučić je kandidat SNS na izborima za predsednika Srbije, jednoglasno je odlučilo danas Predsedništvo stranke.\nVučić je bio jedini kandidat na sednici Predsedništva Srpske napredne stranke, koja je, u centrali stranke, trajala više sat vremena.\nTo je novinare po izlasku iz sale obavestio Nebojša Stefanović:\n"Vučić, jednoglasno", rekao je Stefanović na pitanja prisutnih novinara, prenosi Tanjug.\nPalma:Dačić i ja ćemo podržati Vučića\nJedinstvena Srbija i Socijalistička partija Srbije, koalicione stranke u vlasti, podržaće lidera Srpske napredne stranke Aleksandra Vučića kao zajedničkog kandidata vladajuće koalicije, izjavio je večeras za Tanjug predsednik JS Dragan Marković Palma. Marković je rekao da je odluka Predsedništva SNS da kandiduje Vučića bila očekivana, jer je aktuelni premijer "najbolji kandidat". "I Dačić i ja smo rekli da, ako se ne kandiduje Vučić, da će se kandidovati Dačić, a da, ako neće on, onda ću ja. Pošto se kandidovao Vučić za predsednika Srbije, Dačić i ja, i naše partije, podržaće najboljeg kandidata", poručio je Marković.\nVučić je, međutim, po izlasku iz sale kratko rekao da će "uskoro u saopštenju sve biti precizno navedeno".\nVučić je novinarima ispred sedišta SNS rekao da je uvek odgovarao na njihova pitanja, ali je zamolio da to sada ne uradi, jer će uslediti saopštenje, prenosi agencija Fonet.\nGlavni odbor SSNS u petak bi trebalo da potvrdi njegovu kandidaturu, rečeno je u saopštenju koje je ubrzo usledelo.\nPredsedništvo je uz odluku o kandidaturi, lidera stranke obavezalo da nastavi razgovore sa aktuelnim predsednikom Republike, Tomislavom Nikolićem, i da pokuša da obezbedi "puno državno jedinstvo".\n"Predsednik Srpske napredne stranke Aleksandar Vučić obavezuje se da u najboljoj veri nastavi razgovore sa sadašnjim predsednikom Republike, Tomislavom Nikolićem, i pokuša da obezbedi puno državno jedinstvo svih odgovornih faktora u Republici Srbiji, u nameri da se Srbija odbrani od snaga prošlosti i obezbedi njen dalji napredak", navedeno je u saopštenju.\nTakođe se dodaje da je predsednik SNS dužan da razgovara sa svim partnerima Srpske napredne stranke i pokuša da obezbedi široku narodnu podršku za pobedu na predstojećim izborima.\nSednica Glavnog odbora Srpske napredne stranke, na kojoj će biti doneta odluka, biće održana u petak, 17. februara 2017. godine, sa početkom u 17.30 časova, u Sava centru.\nOvom kandidaturom Vučić se pridružuje nekolicini ličnosti koje su takođe obelodanile predsedničku kandidaturu, poput Saše Jankovića, Vuka Jeremića, Vojislava Šešelja...\nLjajić: Vučić mora da pobedi u prvom krugu\nVučićeva pobeda je važna i zbog nastavka evropskih intergracija i zbog reformi, ocenio je večeras lider Socijaldemokratske partije Srbije Rasim Ljajić i istakao da će ta stranka podržati lidera SNS kao zajedničkog kandidata vladajuće koalicije. Ljajić je, u izjavi za Tanjug, rekao da je odluka Predsedništva SNS logična i politički racionalna, jer, ističe, on jedini ima šanse da pobedi u prvom izbornom krugu. "U takvoj smo situaciji da kandidat vladajuće koalicije mora da pobedi u prvom izbornom krugu, jer drugi dovodi tog kandidata u vrlo neizvesnu završnicu, pošto bi kandidat opozicije sasvim sigurno animirao celokupno biračko telo opozicionog političkog bloka", rekao je Ljajić.\nPredsednik Socijalističke partije Srbije (SPS) Ivica Dačić pozdravio je odluku Predsedništva SNS.\n"Pozdravljam odluku Predsedništva SNS-a da Aleksandar Vučić bude zajednički kandidat za predsednika Srbije. Ta odluka je jedino racionalna i logična, jer se njegovom pobedom kao zajedničkog kandidata garantuje politička stabilnost Srbije u narednom periodu. Tim povodom sam za sutra zakazao sednicu Predsedništva SPS-a", rekao je Dačić.\nNešto kasnije večeras oglasio se i lider Demokratske stranke, Dragan Šutanovac, ocenom da ta kandidatura predstavlja početak kraja "nakaradne vlasti".\nŠutanovac smatra da je Tomislav Nikolić pokazao koliko predsednik republike može da bude loš, a Vučić kao premijer da je neodgovoran prema građanima.\nIz Nove stranke poručuju da će zbog toga pobeda Saše Jankovića na izborima biti još slađa jer neće pobediti jednog od mnogobrojnih statista iz Vučićevog repertoara, već scenaristu, režisera i glavnog glumca u jednom.\nLider parlamentarnog Pokreta Dveri, Boško Obradović, ocenio je danas da je odluka predsedništva SNS početak Vučićevog pada s vlasti.\n"Lično se radujem Vučićevoj kandidaturi jer je time ogolio totalitarnu crtu političkog sistema u Srbiji i svim građanima pokazao da mu je jedino stalo da po svaku cenu preuzmu svu vlast bez izuzetka. Sada je trenutak da ga u tome zaustavimo", naveo je on u saopštenju.\nNa Twitteru se ovim povodom oglasio i jedan od najjačih protivkandidata, Saša Janković.\nAleksandar Vučić je toliko puta rekao da se neće kandidovati za predsednika Republike da je bilo jasno da to želi da uradi. Radujem se tome.\n— Saša Janković (@Kihot_ex_of) February 14, 2017\nPOLITIČKA BIOGRAFIJA ALEKSANDRA VUČIĆA\nAleksandar Vučić je rođen 5. marta 1970. godine u Beogradu. Maturirao je u Zemunskoj gimnaziji 1988. godine, a 1994. godine završio je Pravni fakultet u Beogradu.\nKlačar: Očekivana ali neobična odluka SNS\nPredstavanik Centra za slobodne izbore i demokratiju (CESID) Bojan Klačar ocenio je večeras da je odluka predsedništva SNS očekivana, ali i "malo atipična", jer se sa najjače funkcije u državi Vučić kandiduje za protokolarnu. Klačar je u izjavi za agenciju Beta ocenio i da to pokazuje da se verovatno radi o nameri "generalizacije vlasti", a smatra i da su se Vučić i aktuelni predsednik Srbije Tomislav Nikolić već dogovorili o svemu.


U.G. “Zašto ne” predstavilo novu web platformu “Javna rasprava Lokal” Općini Novo Sarajevo - Zašto ne\nFebruar 8, 2021\t Admin\nJavna rasprava Lokal je rezultat rada tima javnarasprava.ba, web platforme U.G. “Zašto ne” dostupne od 2015. godine, kojom se predstavljaju aktivnosti zakonodavne vlasti na državnom i entitetskim nivoima u Bosni i Hercegovini, a sve sa ciljem približavanja zakonodavnog procesa građanima/kama.\nU ponedjeljak, 8. februara 2020, predstavnici i predstavnice UG “Zašto ne” održali su sastanak sa načelnikom dr. Hasanom Tanovićem i predstavnicima/ama tehničkog i drugog osoblja Opštine Novo Sarajevo. Na sastanku je Udruženje predstavilo pilot projekat “Javna rasprava Lokal”, web platformu koja će služiti kao sredstvo poboljšanja dvosmjerne komunikacije između građana/ki i donosioca odluka na lokalnom nivou. Načelnik Tanović i drugi prisutni na sastanku upoznati su sa ciljem nove platforme, odnosno činjenicom da će ona omogućiti informisanje građana/ki o nadležnostima i aktivnostima načelnika/ca i vijeća opština, ali i promovisati transparentnost, odgovornost i otvorenost u njihovom radu. Dogovoreno je da će UG “Zašto ne” u narednom periodu održati prezentaciju predstavljanja platforme i vijećnicima/ama, te da će se uspostaviti saradnja između Udruženja i Opštine Novo Sarajevo.\nKoordinatorica projekta Selma Ašćerić i predsjednik Udruženja Darko Brkan istakli su da platformu pokreću sa ciljem ukazivanja važnosti učešća javnosti u radu javne uprave, te kako bi omogućili aktivno učešće svih zainteresovanih strana u procesu donošenja odluka na lokalnom nivou. S druge strane, kako su na sastanku pojasnili, od ove platforme će korist imati i opština (načelnici/e i vijećnici/e), jer mogu djelovati brže i na način na koji to građani/ke opštine žele. Platforma, naime, nudi mogućnost građanima/kama da direktno komuniciraju sa načelnicima/ama i vijećnicima/ama, a daje i dodatne informacije o inicijativama koje su u proceduri, kao i druge vijesti u vezi sa svim značajnim akterima na lokalnom nivou.\nJavna rasprava Lokal je pilot projekat platforme javnarasprava.ba, a plan je da se projekat u narednom periodu proširi na deset opština u Bosni i Hercegovini. Naime, dosadašnje aktivnosti UG “Zašto ne” pokazuju da su lokalne vlasti mnogo interesantnije građanima/kama od entitetskih i državnih nivoa vlasti, jer direktno utiču na kvalitet njihovog života. S obzirom na navedeno, ova platforma je dizajnirana tako da pruži sve potrebne informacije građanima i građankama o tome šta radi opština, šta je u nadležnosti načelnika, a šta u nadležnosti vijećnika. Ako je građani i građanke budu aktivno koristili – kako smo i zamislili – ova platforma može biti važno sredstvo za osiguravanje da opština bude učinkovita u rješavanju problema običnih građana i građanki.\nSelma Ašćerić, koordinatorica projekta, 8. 2. 2021.


Požarevac nije prošao na konkursu, Čačak prestonica kulture - Boom93\nKako se navodi u obrazloženju komisije, prijava grada Čačka za nacionalnu prestonicu kulture je dobro osmišljena i sadržajna.\nTakođe, u odluci se dodaje da su programske aktivnosti usklađene sa ciljevima projekta ,,Nacionalna prestonica kulture“ i imaju inovativni pristup, participativni su, atraktivni i doprinose razvoju kulturne ponude i kvalitetu kulturnog života grada Čačka, zbog čega će sigurno biti atraktivni za publiku iz Srbije i regiona.\nGrad završio na petom mestu\nKomisija za izbor prestonice kulture nije podržala projekat Grada Požarevca koji je završio na petom mestu iza Čačka, Leskovca, Subotice i Prokuplja.\nU obrazloženju odluke navodi se da komisija prepoznaje potencijal Požarevca kao sredine koja u narednim godinama može raditi na razvoju uspešne kandidature za Prestonicu kulture Srbije, te konstatuje da predloženi budžet projekta nije usklađen sa potrebama realizacije programa obima projekta Prestonice kulture Srbije.\nNa konkurs ministarstva stiglo 18 prijava\nZa Prestonicu kulture 2023. godine prijavilo se 18 lokalnih samouprava. Treba napomenuti da su prijave Kragujevca i Niša završile na 7. i 8. mestu, dok je najlošije ocenjen projekat Sremske Mitrovice.\nKomisija naglašava da je projekat nastao mapiranjem postojećih aktivnosti i planova ustanova kulture i oslanja se na postojeće programe kao i razvijene kapacitete u oblasti kulture i umetnosti.\nKako se ističe u odluci, u projektu Požarevca nedostaju novi umetnički programi i jasna programska i umetnička vizija za godinu titule.\nMinistarstvo kulture i informisanja Republike Srbije raspisalo je početkom avgusta konkurs pod nazivom Prestonica kulture Srbije 2023, koji pruža podršku jedinicama lokalnih samouprava da u saradnji sa ustanovama, umetničkim i drugim udruženjima registrovanim za obavljanje delatnosti kulture, pojedincima kao i drugim subjektima u kulturi, unaprede svoje kapacitete u kulturi, kulturnu produkciju i kulturnu ponudu.\nOznakeČačak konkurs Ministarstvo kulture i informisanja Požarevac Prestonica kulture 2023. godine\n14. oktobra 2021. u\nOdlično napisano Markoni!\nI ponovo debakl lokalnih vlastodršca-kabadahija i nesposobnih partijskih kadrova iz umetnosti!?!\nZnači,moralo je ministarstvo kulture da vam kaže da ste uništili i kompletnu kulturu u Požarevcu,znači nevera!?!\nAlo,”umetnički stručnjaci” nemate viziju razvoja i očuvanja kulture i istorijskog značaja Braničevskog okruga!\nA da vidimo kakve mogućnosti i resurse imamo,ogromno istorijsko nasleđe,od proto dunavske kulture,preko Viminacijuma i Požarevačkog mira,pa do mesta osnivanja žandarmerije i garde,a da ne spominjemo Milenu Pavlović Barili,itd,itd,itd!!!\nA,đe su manastiri,crkve,zapisi,zavetine,sabori,vašari,prirodne lepote,zaboravljene manifestacije,itd,itd,itd!\nAlo,”stručnjaci”,pa samo od “Vlaške magije” i “Drakule” možete milijarde i to evra da zaradite!!! Nije prvi srpski vampir Sava Savanović,već seljak iz okoline Požarevca,šta mislite kako je napisana knjiga “Drakula”,za one neupućene po istinitom događaju i zvaničnim dokumentima!!!\nLepo Ivo Andrić kaže: “…dođu tako zadnja vremena,kada pametan ućuti,budala progovori,a fukara se obogati!”\nMinistar zdravlja objasnio šta čeka lekare koji ne preporučuju vakcinu\nU bolnici u Batajnici više nema mesta


Broj civilnih žrtava u Iraku raste zbog bombaških napada - Klix.ba\n1.3.2008. u 18:48\nBroj nasilnih smrti među civilima u Iraku u februaru je porastao za 36 posto u odnosu na prethodni mjesec, što je posljedica serije bombaških napada koje je izvršila Al Qaida, pokazali su zvanični podaci vlade.\nUkupno 633 civila nasilno su izgubila živote tokom februara, dok je taj broj u januaru iznosio 466, navodi se u izvještaju iračkih ministarstava unutrašnjih poslova, odbrane i zdravlja i dodaje da je ovo prvi porast broja žrtava poslije šest mjeseci opadanja.\nI pored velikog broja žrtava među civilima u februaru 2008., taj bilans je i dalje mnogo manji nego istog mjeseca prošle godine kada je iznosio 1.645, prenio je Reuters.\nTakođer, 701 civil je ranjen tokom februara, dok je prije godinu dana taj broj iznosio 2.700.\nBroj civilnih žrtava u februaru porastao je poslije napada žene bombaša samoubice na dvije popularne prodavnice kućnih ljubimaca, u kojem je poginulo 99 ljudi.\nTakođer, 24. februara, bombaš samoubica napao je u mjestu Iskandirija hodočasnike koji su se uputili u sveti grad Kerbalu na hodočašće i ubio 63 osobe.\nS druge strane, broj žrtava među američkim vojnicima opao je na 29 u februaru, u poređenju sa 40 u januaru.\nOba ova broja ipak su mnogo manja nego prije godinu dana, kada je u februaru i januaru ubijen 81 odnosno 83 vojnika.\nU Iraku su od početka invazije SAD-a 2003. godine poginula 3.973 američka vojnika.\n01.03.2008. u 19:08


Velike zvezde pevaju za Ognjena Petrovića - Humanitarni koncert - PRess Serbia | PR PRess team\nHumanitarni koncert za pomoć dvadesetpetogodišnjem Ognjenu Petroviću, koji boluje od Hočkinovog limfoma, biće održan u ponedeljak 06. marta 2017. godine.\nNa koncertu će učestvovati zvezde narodne muzike, Dragica Radosavljević Cakana, Izvorinka Milošević, Jasna Đokić, Nešo Lutovac i drugi.\nHumanitarni koncert za pomoć dvadesetpetogodišnjem Ognjenu Petroviću, sinu preminulog srpskog novinara Zorana Petrovića Piroćanca, koji boluje od Hočkinovog limfoma, biće održan u ponedeljak u Velikoj sali Centra za kulturu ,,Čukarica” sa početkom u 19 časova.\nKarte po ceni od 500 dinara mogu se kupiti u Centru za kulturu ,,Čukarica” i pre koncerta. Građani ukoliko su u mogućnosti mogu kartu platiti i više, po želji, jer sav prikupljen novac biće uplaćen za Ognjenovo lečenje.\nOgnjenu možete pomoći i uplatom na račune:\nTagovihumanitarni koncert ognjen petrović press serbia Velike zvezde pevaju\nMara Rodic says:\nSvaka cast Cakanoj


od 10. do 17. novembra 2017 » Astro portal\nod 10. do 17. novembra 2017\nEgzaktna konjunkcija Venere i tranzitnog Jupitera desiće se 13. novembra. A već 16. novembra očekuje nas egzaktni aspekt trigona tranzitne Venere i tranzitnog retrogradnog Neptuna u Ribama. Tranzitni Merkur je u Strelcu, u egzaktnom kvadratu sa retrogradnim Neptunom u Ribama, 13. novembra. Dok će tranzitni Saturn u Strelcu uzburkati svakodnevnicu, posebno 11. novembra, jer će tada obrazovati egzaktan aspekt trigona sa tranzitnim Uranom u Ovnu. Šta možemo očekivati u narednim […]


Spoj savremenih tehnologija i umetnosti na otvaranju Kaleidoskopa kulture | Novosadski informativni portal 021\nNajbolji primer za to biće gostujući program konferencije CGA (Computer Graphics & Arts Conference), koja godinama unazad okuplja profesionalce iz oblasti kompjuterske grafike. Učestvovanje na Kaleidoskopu kulture za konferenciju će predstavljati prvo izmeštanje van Beograda i ovo će biti jedinstvena prilika da se u fokus stavi snažna CGA zajednica u Novom Sadu.\nFokus novosadskog izdanja CGA konferencije biće na programu CGArts, za koji je bila zadužena umetnička savetnica, višestruko nagrađivana kustoskinja dr Maja Ćirić, koju je, između ostalog, londonska galerija Saatchi uvrstila u 100 najboljih kustosa na svetu.\nCGArts za temu će uzeti prevođenje metasvetova i digitalnih prostora, koje će kreirati internacionalni umetnici Tanja Vujinović i Andreas Vanerštet. Medijska umetnica Tanja Vujinović, čiji radovi su stigli do Muzeja Savremene umetnosti u Strazburu, Kunst Plast Muzeja u Dizeldorfu i Galerije Cornerhouse u Mančesteru, na Kaleidoskopu kulture predstaviće svoj digitalni rad Club 4, koji će kontekstualizovati istoriju prostora Kreativnog distrikta na Velikom Limanu u kome se postavka i program dešavaju sa metasvetovima, koje umetnici i profesionalna publika svojim radom svakodnevno stvaraju.\nUmetnička praksa Tanje Vujinović, sa kojom je javnost imala priliku da se upozna na Internacionalnom simpozijumu elektronske umetnosti, na Nacionalnom paviljonu jedne od najvažnijih evropskih institucija za nove medije, Ars Elektonika, kao i na Kinetica Art Fair u Londonu, usmerena je na kreiranje virtuelnih svetova, kroz alate koji su dobro poznati industriji filma i video igara.\nUz Tanju Vujinović, u okviru CGArts programa, publika će se upoznati i sa švedskim umetnikom Andreasom Vanerštetom, koji već 14 godina proizvodi radove za poznate brendove kao što su Google, Omega, Swarovski, Adidas,Dropbox i mnoge druge i čija estetika 3D skulptorskih radova savršeno spaja tradicionalne umetnosti i nove tehnologije, sa elementima animacije koje u izložbenom prostoru ostavljaju hipnotišući utisak na posmatrača. U koheziji sa okruženjem koje stvaraju, radovi Tanje Vujinović će na vrlo egzaktan način oživeti temu metasveta u prostoru koji će pored izložbenog, poslužiti i kao prostor okupljanja svih činioca ekosistema.\nTakođe, predstavljaće mesto susreta multidisciplinarne kreativne zajednice namenjene umetnicima, studentima, kroz povezivanje sa CGA zajednicom koja osvaja nove prostore digitalnog stvaralaštva.\nCilj saradnje osnivača CGA konferencije, Crater Training Centra, Srpske filmske asocijacije i portala VFX Srbija i Fondacije "Novi Sad – Evropska prestonica kulture" predstavlja kreiranje kontinuirane saradnje i čvrsto povezane zajednice umetnika, tehnologije, audio-vizuelne industrije u svim njenim oblicima i narativima, kao i pokretanje aktivne komunikacije sa opštom javnosti kroz umetničke izraze, pod zastavom CGA i Kaleidoskopa kulture.\nNa otvaranju Kaleidoskopa kulture novosadskoj publici biće predstavljen nacionalni paviljon jedne od najvažnijih evropskih institucija za nove medije, Ars Elektronike iz Linca, na kojem će izlagati predstavnici novosadske Akademije umetnosti. Iz Austrije dolaze i predstavnici galerije iz St. Poltena, dok će publika imati prilike da uživa i u izložbi o nasleđu Velikog Limana, Filmskom festivalu "Obnova", predstavama u okviru INFANT-a i brojnim drugim sadržajima, koji će biti najavljeni u narednim nedeljama.


Odmor za dušu i telo – raspored nameštaja po feng shuiu – Kvart Magazin\nOdmor za dušu i telo – raspored nameštaja po feng shuiu\n7. јуна 2018. Kvartalko Zabava\nNa različite načine pokušavate da se odmorite i relaksirate, ali vam ne pomaže? Koliko ste puta legli na vreme, a ujutru niste mogli da ustanete, jer se niste odmorili? Mnogi smatraju da je najvažnije rasporediti nameštaj po principima koje zagovara feng šui, ali ima i onih koji tvrde da je neophodno drugačije organizovati sam prostor.\nUkoliko se već odlučite za promenu, onda najpre proverite šta je to što vam je najslabija karika u stanu. Da li ćete menjati nameštaj ili je vreme da stara pvc stolarija ustupi mesto novoj ili ćete samo promeniti raspored nameštaja. U svakom slučaju, najpovoljnije je da se odlučite da promenite raspored nameštaja, jer pvc stolarija zahteva i vreme i novac, ali i majstore, baš kao što je to slučaj i sa donošenjem novog nameštaja u dom. Krenite od najjednostavnijeg načina, pa ako to ne pomogne, onda krupne promene moraju da se dese.\nRaspored nameštaja po feng šui praksi\nFeng šui praksa nastala je u Kini još pre tri milenijuma. Naime, tada su Kinezi osmislili način raspoređivanja nameštaja u stanu tako da se uspostavi ravnoteža i pravilan protok energije u stanu. Upravo ova praksa treba da odgovori na pitanja kako pravilino urediti dom, gde se najpre postavljaju sto i stolice, na koju stranu treba okrenuti krevet, a gde ubaciti fotelju. Uopšte nije važno da li je u vašem stanu aluminijum drvo stolarija ili pvc stolarija, da li imate leminat ili pločice i da li je stan okrečen u belo ili žuto, koliko je po feng šuiu važno kako napraviti skladnu celinu prilikom ubacivanja nameštaja u svoj dom.\nKinezi smatraju da sve ima neku svoju posledicu i da jedan potez direktno utiče na drug ii za početak najvažniji je raspored nameštaja. Zatim sledi sama boja enterijera, pa tek onda boja vaše rasvete. Pozitivna energija ključna, tako da bi trebalo uklopiti i raspored nameštaja i boje da biste po feng šuiu dobili idealno mesto za život koje odiše pozitivnom energijom i daje vam volju i elan da uspešno izvršavate radne zadatke.\nFeng šui i spavaća soba\nDok je većini najvažnija prostorija u stanu dnevni boravak, jer ona okuplja porodicu, prijatelje i rodbinu na jednom mestu, svi dobro znamo da je spavaća soba sinonim za odmor. Ako niste znali, svaki čovek provede trećinu života u spavaćoj sobi. Zato bi trebalo svoju spavaću sobu pravilno namestiti kako bi odisala pozitivnom energijom i kako biste se osećali prijatno i relaksirano u njoj. A kako drugačije nameštaj rasporediti, nego po feng šuiu.\nS obzirom na to da je krevet u direktnoj vezi sa čovekom, onda ga treba postaviti bliže prozoru. Međutim, ukoliko vam pvc stolarija baš ne dihtuje najbolje, svakako obratite pažnju na udaljenost kreveta od prozora i neka stara pvc stolarija bude zamenjena novom. Važno je napomenuti da krevet treba da bude bliže prozoru nego vratima. S obe strane kreveta bi trebalo da budu noćni stočići i lampe, a pošto je važan balans, imajte na umu da sve ovo nema svrhu ukoliko nemate adekvatan dušek. Najčešće se ispod kreveta odlažu nepotrebne stvari, čuvaju se torbe ili posteljine, jer nekako treba uštedeti prostor, ali svakako prema mišljenjima zagovornika feg šuia, ispod kreveta ne bi trebalo da bude ništa kako bi energija mogla slobodno da protiče. U svakom slučaju, važno je da se u sopstvenom životnom prostoru prijatno osećate, čak i ako ne poštujete savete feng šui stručnjaka.\nPrevious Post:Okovi za nameštaj – kako odabrati one prave?\nNext Post:Da li su alarmi za kuću dovoljni da garantuju bezbednost vas i vaših ukućana?


Senjski Rudnik odumire | Novosti.RS\nSenjski Rudnik odumire\nponedeljak, 12. 08. 2013. u 21:30\nUgljenokop u gornjem toku Ravanice - između borbe za opstanak i drugog izlaska u Evropu. EU već obezbedila milion i po evra\nDESPOTOVAC - Sakriven među obroncima Kučajskih planina, u gornjem toku reke Ravanice, pritoke Velike Morave, Senjski Rudnik postepeno odumire. Ipak, u poslednje vreme, izaziva medijsku pažnju kao „rodno mesto“ srpske industrijalizacije, koje bi sve malobrojniji meštani želeli da sačuvaju i ožive, za šta imaju sijaset razloga, pa i sve veću podršku srpskih, odnosno evropskih investicija.\nU pravu su, svakako, i Kragujevčani, kada kažu da je „Topolivnica“, iz koje je izrasla „Zastava“, zapravo, „kolevka“ srpske industrije. Ona je - pod vođstvom čuvenog francuskog inženjera Šarla Lubrijea, 1853. - počela da proizvodi topove, a kao energent je koristila upravo mrki ugalj iz najstarijeg rudnika u Srbiji, koji je počeo da radi 11. jula, te iste godine.\n- Ovde je, prvi put u našoj zemlji, kopan i prerađivan ugalj, te prvom srpskom uskom prugom prevožen u Ćupriju, a posle u kragujevačku Topolivnicu. Svaka građevina ovde ima svoju priču i ulogu u razvoju Srbije i Jugoslavije - sa ponosom ističe Miroslav Mića Nikolić, kustos Muzeja ugljarstva, koji je oformilo Javno preduzeće za podzemnu eksploataciju uglja „Resavica“.\nLIFT KURIOZITET ugljenokopa u Senjskom Rudniku je parni lift - jedan od samo tri u svetu koji i danas rade. Druga dva su u Boliviji, a Dragan Janjić (desno na slici), koji već 27 godina radi na održavanju ovog prevoznog sredstva, kaže da ono nikada nije zakazalo.\nCilj je, međutim, da Senjski Rudnik postane svojevrstan eko-muzej, koji bi očuvao prirodno i kulturno nasleđe ovog kraja, čak i ako se dogodi da rude uglja nestane. Tome pogoduje i nova evropska politika, pa je sada više nade u opstanak naselja koje je, ne tako davno, imalo 1.500 stanovnika, a sada jedva 300 - uglavnom starijih, jer su se mladi odselili. Zato OŠ „Vuk Karadžić“, osnovanu 1986, umesto nekadašnjih 300, danas pohađa samo osam đaka...\n- U ovom mestu nije samo rudnik „povukao nogu“. U Sokolskom domu osnovan je prvi Radnički savet u Srbiji, a ovde je i čuveni kompozitor, pionir naše zabavne muzike, Darko Kraljić, komponovao šlagere koji su ušli u istoriju: „Zvižduk u osam“, „Devojko mala“ i „Hej, momci mladi“... Veliki umetnik je, naime, posle rata ovde poslat iz Beograda, da razvija kulturni život - podseća Nikolić.\nEvropska unija već je obezbedila milion i po evra za rekonstrukciju i restauraciju objekata Aleksandrovog potkopa, odnosno stare administrativne zgrade na prvom ulazu u rudnik, stare kovačnice i Muzeja ugljarstva, kao i projekat pod nazivom „Tehnička pomoć za osnivanje regionalnog centra kulturne baštine Senjskog Rudnika“. Ali zasad je sve još samo na nivou dobre ideje da istorijsko nasleđe bude „motor“ razvoja ovog kraja...\nSENjSKI Rudnik jedan je od tri rudnika Rembasa, što je skraćenica za Resavsko-moravski basen, a tu su još Jelovac i Strmosten.\nčetvrtak, 01. 10. 2020. u 09:57\nčetvrtak, 01. 10. 2020. u 09:37


43. izviđački višeboj "Čika Dragi" - Megafon\nA BE leksikOn – SUNE Sa lepim vremenom još više divljih deponija\n43. izviđački višeboj “Čika Dragi”\nMay 13, 2018 U rubrici: webetext\nU Nišu je od 11. do 13. maja održan 43. izviđački višeboj “Čika Dragi” u organizaciji OI “Mija Stanimirović”. Takmičenje koje nosi ime po prvom načelniku ovog odreda, već godinama unazad predstavlja značajno izviđačko takmičenje.\nFoto: OI Mija Stanimirović\n“Iako smo navikli da je tabor smešten negde u prirodi, ove godine smo se odlučili da on bude u OŠ “Ratko Vukićević”, čime smo omogućili da mnogi učesnici sa strane upoznaju prelepe kulturne i istorijske delove našeg grada”- kažu organizatori.\nPehare i odličja na ovom takmičenju osvojile su – ekipa “Spartanke” – OI “Mija Stanimirović“, kao predstavnici mlađe kadtegorije i ekipa “Kujaz”- OI “ 22.april” Banja Luka za stariju kategoriju.\nOdred izviđača “Mija Stanimirović” osnovan je 1952. godine i jedan je od najstarijih odreda u Srbiji.


Početak/Društvo/BRAVO: Prvo mesto i ovacije za niške osnovce u Grčkoj!\nHorovi Osnovnih škola Učitelj Tasa, Kole Rašić i Ivo Andrić učestvovali su marta meseca na Internacionalnom festivalu horova osnovnih škola u Kardici. Oba hora, predvođena svojim nastavnicama Marijom Stojanović i Svetlanom Bojković, osvojila su prvo mesto.\nFestival organizuje regionalna Školska uprava Tesalije u saradnji sa Grčkom horskom asocijacijom, a pod pokroviteljstvom Ministarstva prosvete Grčke. Osnovni cilj festivala je promocija školskog horskog muziciranja.\nDo sada je na festivalu učestvovalo preko 5000 dece iz celog sveta.\nNiški osnovci izvodili su dela domaćih i stranih kompozitora, kao i dela zasnovana na nacionalnom folkloru. Njihov nastup propraćen je velikim aplauzom i ovacijama publike. Za niške đake organizovan je prijem kod Njegovog visokopreosveštenstva Mitropolita g.g.Timoteja, gradonačelnika Kardice i u Sedmoj osnovnoj školi, gde su deca nastupila zajedno sa grčkim osnovcima.\nTokom ovog putovanja učenici su posetili Meteore, srpsko vojničko groblje „Zejtinlik“ i Solun.\nhor niški osnovci OŠ Ivo Andrić OŠ Kole Rašić OŠ Učitelj Tasa


Zatvorena najveća ozonska rupa nad Severnim polom - Sputnjik Srbija\n09:08 11 April 2021\nZatvorena najveća ozonska rupa nad Severnim polom\n19:57 29.04.2020 Preuzmite kraći link\nNakon što se gotovo mesec dana nadvijala nad Arktikom, konačno je zatvorena najveća ozonska rupa koja je ikad otkrivena iznad Severnog pola, saopštili su istraživači iz evropske službe za nadzor atmosfere CAMS.\nRupa u ozonskom omotaču, delu Zemljine atmosfere koji štiti planetu od ultraljubičastog zračenja, prvi put se otvorila nad Arktikom krajem marta, kada su neobični vetrovi nekoliko sedmica zaredom zarobili hladan vazduh nad Severnim polom.\nPolarni vrtlog stvorilo je kružni kavez hladnog vazduha, koji je doveo do stvaranja visokih oblaka u regionu. Oblaci pomešani s veštačkim zagađivačima poput hlora i broma hranili su se gasovima u ozonskom omotaču sve dok u atmosferi nisu otvorili ogromnu rupu tri puta veću od Grenlanda, navodi se u saopštenju Evropske svemirske agencije (ESA).\nDok se velika ozonska rupa svake jeseni otvara nad Južnim polom, uslovi koji omogućavaju oblikovanje tih rupa mnogo su ređi na severnoj hemisferi, rekli su istraživači ESA. Arktička ozonska rupa otvorila se ove godine samo zato što je hladni vazduh na tom području bio koncentrisan mnogo duže nego što je to uobičajeno.\nKrajem prošle sedmice, taj se polarni vrtlog „podelio“, rekli su istraživači CAMS-a, stvarajući put vazduhu bogatim ozonom da se vrati u područje iznad Severnog pola. Za sada ima premalo podataka da li arktičke rupe ozonskog omotača poput ove predstavljaju novi trend.\n„Ovo je prvi put da možete govoriti o pravoj ozonskoj rupi na Arktiku“, rekao je za „Nejčr“ Martin Dameris, stručnjak za pitanja atmosfere u Nemačkom vazdušnom centru, piše „Lajv sajens“.\nNakon što se gotovo mesec dana nadvijala nad Arktikom, konačno je zatvorena najveća ozonska rupa koja je ikad otkrivena iznad Severnog pola, sopštili su istraživači iz evropske službe za nadzor atmosfere CAMS, prenose „Nezavisne“.\nArktik, ozonska rupa


Saznajte sve o osnivanju firme, oporezivanju, elektronskom poslovanju i trgovini u Srbiji – Časopis InterFON\nIT pravnik Žarko Ptiček i knjigovođe Sofija Popara i Milan Trbojević će u ponedeljak, 20. oktobra u Domu omladine Beograda podeliti sa preduzetnicima na konkretan i jednostavan način svoja znanja iz oblasti poslovanja. Ulaz je besplatan.\nStartit Meetup posvećen poslovanju u Srbiji biće održan u ponedeljak, 20. oktobra 2014. godine od 18 časova u sali Amerikana Doma omladine Beograda (Makedonska 22). Govornici će biti IT pravnik Žarko Ptiček i knjigovođe Sofija Popara i Milan Trbojević, koji će na jednostavan i konkretan način pokušati da svima objasne postupke osnivanja i vođenja firme, oporezivanja i još mnoge dileme koje domaći zakoni i ustanove stavljaju pred preduzetnike. Posebno će biti reči o elektronskom poslovanju i etrgovini u Srbiji, u vezi sa kojim mnogi mladi preduzetnici i oni koji žele da to budu imaju brojne nejasnoće. Govornici će se osvrnuti i na poslovanje kroz PayPal, čija je puna usluga konačno dostupna u Srbiji, ali ipak ima zakonskih ograničenja na koja treba da paze i privatna i pravna lica.\nŽarko Ptiček, koji se IT pravom bavi od 2000. godine, prateći razvoj i pružajući pravnu podršku IT firmama u zemlji, govoriće o osnivanju firme u Srbiji, pre svega preduzetničke agencije i društva sa ograničenom odgovornošću. Ptiček će takođe pričati i o sticanju autorskog prava, zaključivanju ugovora (sa posebnim akcentom na delatnosti IT) i o funkciji privrednog suda sa ciljem sticanja celokupne slike o privrednom sistemu u našoj državi.\nMilan Trbojević, sajber knjigovođa, poreski savetnik i osnivač knjigovodstva “Knjiški moljac”, pokušaće da objasni kako različiti oblici pravnih lica utiču na oporezivanje, i koje alternative su na raspolaganju u situaciji kada paušalni porez prilično varira. Nakon toga biće reči o elektronskom poslovanju u Srbiji, koje u mnogome olakšava međunarodno poslovanje, ali u mnogim institucijama kod nas se nedovoljno koristi njegov potencijal.\nSofija Popara, koja se bavi finansijama i računovodstvom, govoriće o etrgovini, uslovima i mogućnostima za njen razvoj u Srbiji s obzirom na to da je ovo tema koja zanima i one koji se okreću ka globalnom, ali i one koji posluju samo na srpskom tržištu. Sofija će ovaj 18. Startit Meetup završiti pričom o različitim vrstama angažovanja radnika sa kojima preduzetnici često nisu upoznati.\nPosle izlaganja Sofije, Žarka i Milana posetioci događaja imaće dovoljno vremena da Sofiji, Žarku i Milanu postave pitanja o ličnim nedoumicama. Ulaz je slobodan, jedino je potrebno da svi zainteresovani prethodno najave svoj dolazak putem prijavne forme na sajtu Startit.rs.


Usvojena Strategija razvoja informacionog društva i informacione bezbednosti | Министарство трговине, туризма и телекомуникација\nMinistarka trgovine, turizma i telekomunikacija Tatjana Matić saopštila je da je Vlada Republike Srbije usvojila Strategiju razvoja informacionog društva i informacione bezbednosti na predlog Ministarstva trgovine, turizma i telekomunikacija i utvrdila viziju razvoja informacionog društva u Republici Srbiji do 2026. godine definisanjem ključnih mera i aktivnosti.\n”Srbija prepoznaje značaj digitalizacije i informacione bezbednosti, što zavidni rezultati u ovoj oblasti i pokazuju. Strategija obuhvata dve važne oblasti i to informaciono društvo i informacionu bezbednost, čije je dalje razvijanje preduslov za potpunu digitalizaciju društva”, rekla je Matić.\nOna je dodala i da je donošenje i implementacija strateškog dokumenta u oblasti razvoja informacionog društva i informacione bezbednosti važna kako bi se nastavilo sa daljim unapređenjem digitalnih znanja i veština svih građana, podizanje kapaciteta zaposlenih i u javnom i u privatnom sektoru za korišćenje novih tehnologija, kao i unapređenje digitalne infrastrukture u obrazovnim ustanovama. Pored toga neophodno je nastaviti i intenzivirati aktivnosti na digitalizaciji usluga i poslovanja u javnom i privatnom sektoru, a uz sve to veoma je važno unapređivati informacionu bezbednost prvenstveno razvojem kapaciteta nadležnih institucija, podizanjem svesti građana, podsticanjem javno-privatnog partnerstva i unapređenjem regionalne i međunarodne saradnje.\nStrategiju razvoja informacionog društva i informacione bezbednosti za period od 2021. do 2026. godine, sa Akcionim planom koji detaljno razrađuje aktivnosti do 2023. godine, usvojila je Vlada Srbije na sednici održanoj 26. avgusta 2021.\nPočetna članci (2.435)\nSaopštenja i najave (2.502)\nSlajder članci (1.330)